open-index/open-wikipedia-markdown huggingface dataset:
সিওমে

**সিওমে** (এছাড়াও **সোমাই** নামেও পরিচিত), একটি ইন্দোনেশিয়ান ভাপানো মাছের ডাম্পলিং যা সবজির সাথে চিনাবাদামের সস দিয়ে পরিবেশন করা হয়। এটি চীনা *শুমাই* থেকে উদ্ভূত। এটি একটি হালকা খাবার হিসাবে বিবেচিত হয়। এই খাবারটি চাইনিজ খাবার ডিম সাম -এর অনুরূপ। এটি ঐতিহ্যগতভাবে শুয়োরের মাংস থেকে তৈরি করা হয় তবে প্রায়শই শুয়োরের মাংসের বদলে *টেংগিরি* (স্প্যানিশ ম্যাকেরেল) দিয়ে এই রান্না হয়, কারণ অনেক ইন্দোনেশিয়ান *[[হালাল]]* খাদ্যতালিকা আইন পালন করে। কখনও কখনও অন্যান্য ধরনের সামুদ্রিক খাবার যেমন টুনা, ম্যাকেরেল এবং চিংড়িও সিওমে তৈরি করতে ব্যবহার করা যেতে পারে। সিওমের অন্যান্য উপাদানগুলোর মধ্যে রয়েছে ভাপানো বাঁধাকপি, আলু, করলা, সেদ্ধ ডিম এবং টোফু। সিওমেকে প্রায়ই ছোট আকারের টুকরো করে কাটা হয় যাতে তা কামড়ে খাওয়া যায়। চিনাবাদাম সস, মিষ্টি সয়া সস, চিলি সস এবং লেবুর রস দিয়ে এটি পরিবেশন করা হয়।

## উৎপত্তি এবং জাত
সিওমে ইন্দোনেশিয়ার শহরগুলোর এক অন্যতম জনপ্রিয় স্ন্যাক বা হালকা খাবার। এটি রাস্তার পাশের খাবারের স্টল এবং রেস্তোরাঁয় পাওয়া যায় এবং এটি ইন্দোনেশিয়ান শিক্ষার্থীদের জন্য একটি জনপ্রিয় স্কুলের খাবার হিসাবে বিবেচিত হয়। *বাকসো, লুম্পিয়া*, *পেম্পেকের* ইত্যাদি স্থানীয় খাবারের মতোই *সিওমে* চীনা ইন্দোনেশিয়ান রন্ধন প্রনালী দ্বারা প্রভাবিত। চীনা ইন্দোনেশিয়ান সিওমে খুব কম চিনাবাদাম সসের সাথে পরিবেশন করা হয়। এটি চিনাবাদাম সসের পরিবর্তে একটি মিষ্টি-টক এবং মশলাদার মরিচের সসের সাথে পরিবেশন করা হয়। কখনো কখনো একে কোন সস ছাড়াই, খাঁটি চীনা *শুমাইয়ের* মতোও পরিবেশন হয়।

সিওমে দীর্ঘকাল ধরে ইন্দোনেশিয়ান রন্ধনপ্রণালীতে অন্তর্ভুক্ত এক জনপ্রিয় পদ। বান্দুং -শৈলীর সিওমে (*সিওমে বান্দুং*) খাবার সবচেয়ে বিখ্যাত। স্থানীয় সুন্দানিজ রন্ধন প্রনালীর প্রভাবে এর রন্ধনশৈলীতে বিভিন্ন বৈশিষ্ট্য যুক্ত হয়েছে। বেশিরভাগ সিওমে বিক্রেতাই আজ সুদানিজ। এই পদটি আবার একইভাবে স্থানীয় পদ*বাটাগোর* -এ রূপান্তরিত হয়েছে। বাটাগোর হল অপর এক স্থানীয় খাবার *বাকসো তাহু গোরেং-* এর সংক্ষিপ্ত রূপ। বান্দুং হল সিওমের অনুরূপ একটি খাদ্যপদ। সিওমেকে ভাপিয়ে রান্না করা হয় কিন্তু বান্দুংকে ভাপানোর পরিবর্তে ভাজা করা হয়।
চিত্র:Panci siomay.jpg|বিভিন্ন ধরনে র ভাপানো সিওমে; টফু, আলু, বাঁধাকপি, করলা এবং ডিম দিয়ে তৈরি। 
চিত্র:Siomay.jpeg|চিনাবাদাম সস সঙ্গে কাটা সিওমে.
চিত্র:Gerobak siomay.jpeg|সিওমে ও বাটাগোর -এর স্থানীয় অস্থায়ী দোকান।
চিত্র:Siomay Udang Glodok.JPG|জাকার্তার গ্লোডোক এলাকার চীনা ইন্দোনেশিয়ান চিংড়ি সিওমে।


## তথ্যসূত্র

বিষয়শ্রেণী:ভাপায়িত খাবার
বিষয়শ্রেণী:অপর্যালোচিত অনুবাদসহ পাতা
গুলাই

***গুলাই*** হল এক শ্রেণীর মশলাদার এবং সমৃদ্ধ স্টু যা সাধারণত ইন্দোনেশিয়া,  মালয়েশিয়া এবং সিঙ্গাপুরে খাওয়া হয়। এই খাবারের প্রধান উপাদানগুলি হল, হাঁস-মুরগির মাংস, ছাগলের মাংস, গরুর মাংস, মাটন, বিভিন্ন ধরণের ওফাল, মাছ এবং সামুদ্রিক খাবার, শাকসবজি (যেমন কাসাভা পাতা), কাঁচা কাঁঠাল এবং কলার কাণ্ড।

*গুলাইকে* প্রায়ই ইন্দোনেশিয়ান কারি হিসাবে বর্ণনা করা হয়,     যদিও এটিকে মালয়েশিয়া এবং সিঙ্গাপুরে স্থানীয় খাবার হিসেবেও বিবেচনা করা হয়। *গুলাই* হল সেদেশের তরকারিজাতীয় খাবারের একটি সাধারণ নাম, যদিও ইন্দোনেশিয়ান, মালয়েশিয়ান এবং সিঙ্গাপুরের রন্ধনপ্রণালীতে *কারি* (তরকারি)  শব্দটিরও ব্যবহার রয়েছে।

## উপাদান
*গুলাই* খাবারটি সাধারণত ঘন  হলুদ রঙের হয় কারণ এতে বিশেষভাবে হলুদ যোগ করা হয়। গুলাই -এর উপাদানের মধ্যে রয়েছে হলুদ, ধনে, কালো মরিচ, গালাঙ্গাল, আদা, কাঁচামরিচ, শ্যালট, রসুন, মৌরি, লেমনগ্রাস, দারুচিনি এবং ক্যারাওয়ের মতো মশলা থাকে। এই মশলাগুলি বেটে একসাথে মেশানো হয় এবং প্রধান খাবারের উপাদানগুলির সাথে যোগ করে তার মধ্যে নারকেল দুধ মিশিয়ে রান্না করা হয়।  মালয়েশিয়াতে খাবারের জন্য প্রস্তুত গ্রেভি ঘন করতে কেরিসিক যোগ করা হয়। 

গুলাই রন্ধনপ্রনালীর উপাদানে অঞ্চল্ভেদে সামান্য ভিন্নতা দেখা যায়। উদাহরণস্বরূপ, জাভাতে *গুলাইয়ের* রঙ বেশিরভাগই হালকা হলুদ হয়, যেখানে সুমাত্রায় এই খাবারের রং আবার লালচে হয়। পালেমবাং-এ, *গুলাই* রসুন, শ্যালোট, হলুদ, হলুদ পাতা এবং আনারসের মতো উপাদানগুলি নিয়ে তৈরি হয়। পশ্চিম সুমাত্রার মিনাংকাবাউ ভূমিতে, *রুকু-রুকু* পাতা ( *[[তুলসী|Ocimum tenuiflorum]]*) গুলাইয়ের একটি আবশ্যিক উপাদান। গুলাইয়ের জাভানিজ প্রকরনে ধনেপাতা মেশানো হয়। জাভানিজ আরেকটি বৈশিষ্ট্য হল এই যে, এতে প্রায়শই তেঁতুল যোগ করা হয় যাকে *গুলে* বলা হয়, এটিকে *গুলাইয়ের* অন্যান্য সংস্করণের তুলনায় কিছুটা টক স্বাদ দেয়। 

## তথ্যসূত্র

বিষয়শ্রেণী:থাই তরকারি
বিষয়শ্রেণী:সিঙ্গাপুরীয় রন্ধনশৈলী
বিষয়শ্রেণী:মালয়েশীয় রন্ধনশৈলী
বিষয়শ্রেণী:উদ্ধৃতির জন্য অনাবৃত ইউআরএলসহ নিবন্ধ
বিষয়শ্রেণী:উদ্ধৃতি শৈলীতে ইন্দোনেশীয় ভাষার উৎস (id)
আলমে জাবারুত

**আলমে জাবারুত** বা **আলামুল জাবারুত** (আরবি: عَالَم الْجَبَرُوت, রোমানীয় : ʿālam al-jabarūt বা "শক্তিময়তার জগৎ") হল কুরআন সুন্নাহভিত্তিক আধ্যাত্মিক ঘরানার ইসলামিক সৃষ্টিতত্ত্ব বিষয়ক একটি বিশেষ প্রস্তাবিত জগৎ।

এটি পরকালের জান্নাতও বটে, পরম স্বর্গের ব্যতিক্রম। এ জগৎটি এইভাবে চিরন্তন অস্তিত্ববান, অন্যগুলি সৃষ্ট এবং সীমিত।

## আরও দেখুন
* বেরিয়াহ
* সুফিবাদ সৃষ্টিতত্ত্ব

## তথ্যসূত্র

বিষয়শ্রেণী:পরলৌকিক স্থান
বিষয়শ্রেণী:ইসলামি সৃষ্টিতত্ত্ব
বিষয়শ্রেণী:ইসলামি পরিভাষা
বিষয়শ্রেণী:পৌরাণিক স্থান
ইবনে আবুল হাদিদ

**ইযযুদ্দিন আবু হামিদ আব্দুল হামিদ বিন হিবাতুল্লাহ বিন আবুল হাদিদ মুতাযিলি মাদায়িনি** () বা সংক্ষেপে **ইবনে আবুল হাদিদ** (৩০ ডিসেম্বর ১১৯০ – জুন ১২৫৮; ৫৮৬–৬৫৬ হিজরি ) ছিলেন একজন শিয়া শাফেয়ি মুতাযিলি মধ্যযুগের পণ্ডিত ও লেখক। তিনি আবুল খায়ের মুসাদ্দিক ইবনে শাবিব ওয়াসিতির অধীনে অধ্যয়ন করেন (মৃত্যু ১২০৮/৬০৫ হিজরি) এবং *[[নাহজুল বালাগা|নাহজুল বালাগার]]* উপর তার ব্যাখ্যাগ্রন্থের জন্য সর্বাধিক পরিচিত, যেটিকে তিনি *শারহে নাহজুল বালাগা* শিরোনাম দিয়েছিলেন।

## জন্ম
ইবনে আবুল হাদিদ রবিবার, ১লা যিলহজ্জ, ৫৮৬ হিজরি / ৩০ ডিসেম্বর ১১৯০ খ্রিস্টাব্দে মাদায়েন শহরে (বর্তমানে সালমান পাক, বাগদাদ গভর্নরেট, ইরাক) জন্মগ্রহণ করেছিলেন।

## দৃষ্টিভঙ্গি
হাদীসের বানোয়াট সম্পর্কে, তিনি বলেন যে শিয়াদের হাদীস সংগ্রহে তাদের ইমাম, আলীর পক্ষ নেওয়ার জন্য বা অন্যান্য ধর্মীয় গোষ্ঠীর সাথে তাদের শত্রুতার কারণে মিথ্যার প্রচলন করা হয়েছিল। মুহাম্মাদের মৃত্যুর পর প্রথম তিন খলিফার খিলাফত সম্পর্কে ইবনে আবুল হাদিদ তার শারহে নাহজুল বালাগার তার ব্যাখ্যাগ্রন্থে প্রাথমিক খিলাফতের সময় আলির অবস্থান ব্যাখ্যা করেছেন। তার মতে আলি খিলাফতে রাশিদাকে অনুমোদন করেননি এবং নামাজে তাদের পিছনে দাঁড়াননি। তিনি আরও বলেছেন যে তিনি আলির উদাহরণ অনুসরণ করেন এবং এর বাইরে যান না, মুয়াবিয়াকে অভিশাপ দিয়ে থাকেন।

## কর্ম

* *বাগ্মিতার শিখরের ব্যাখ্যা* ( ); *[[নাহজুল বালাগা|নাহজুল বালাগার]]* একটি ভাষ্য, যা আলি ইবনে আবু তালিবের প্রতি উদ্ধৃতি দেয়া ঐতিহ্যের একটি সংগ্রহ। ১৯৫৯ এবং ১৯৬৪ সালের মধ্যে মুহাম্মদ আবুল ফাদল ইব্রাহিম (কায়রো: ইসা বাবি হালাবি) দ্বারা একটি ২০ খণ্ডের সংস্করণ প্রকাশিত হয়েছিল।

## আরও দেখুন

* ইসলামী পন্ডিতদের তালিকা

## তথ্যসূত্র

## বহিঃসংযোগ

* http://www.al-islam.org/thaqalayn/nontl/Nar4-7.htm

বিষয়শ্রেণী:১৩শ শতাব্দীর আরব ব্যক্তি
বিষয়শ্রেণী:১৩শ শতাব্দীর ইসলামের মুসলিম পণ্ডিত
বিষয়শ্রেণী:মুতাজিলা
বিষয়শ্রেণী:সুন্নি মুসলিম পণ্ডিত
বিষয়শ্রেণী:১২৫৮-এ মৃত্যু
বিষয়শ্রেণী:১১৯০-এ জন্ম
বিষয়শ্রেণী:আরবি ভাষার লেখা থাকা নিবন্ধ
বিষয়শ্রেণী:১৩শ শতাব্দীর আব্বাসীয় খিলাফতের ব্যক্তি
বিষয়শ্রেণী:১৩শ শতাব্দীর আরবি ভাষার কবি
মাকতাল আল-হুসাইন

***মাকতাল আল-হুসাইন*** বা ***মাকতালুল হুসাইন*** (আরবি: مقتل الحسين,  'হুসাইনের কতলের স্থান' ) হল বিভিন্ন লেখকের লেখা বিভিন্ন বইয়ের শিরোনাম, যা বিভিন্ন শতাব্দী ধরে কারবালার যুদ্ধ সংক্রান্ত বিষয় এবং হুসাইন ইবনে আলীর শহিদ হওয়ার ঘটনাকে বর্ণনা করে। এগুলি প্রথম অষ্টম শতাব্দীতে লেখা হয়েছিল।

## মাকতাল
অষ্টম এবং নবম শতাব্দীতে শ্রদ্ধেয় মুসলিম ব্যক্তিদের দ্বারা কারবালার নির্মম মৃত্যুর বর্ণনা সম্বলিত বইগুলি প্রচুর পরিমাণে রচিত হয়েছিল এবং আজও মুসলমানদের মধ্যে এইগুলো  **মাকতাল** হিসেবে সংজ্ঞায়িত করা হয়।

## বিখ্যাত মাকতালগুলোর তালিকা

* *মাকতাল আল-হুসাইন* - এটি ইবনে সা'দ কর্তৃক রচিত ( মৃত্যু: ২৩০ হি:  - ৮৪৫ খ্রি:)। 

* *মাকতাল আল-হুসাইন* - এটি রচনা করেন বালাজুরী (২৮৩ হি:  - ৮৯২ খ্রি:)।

* *মাকতাল আল-হুসাইন*, এটি দিনাওয়ারী দ্বারা প্রণীত হয়েছিল। 

* *মাকতাল আল-হুসাইন*, এই মাকতালটি ইবনে আথাম কর্তৃক রচিত (মৃত্যু : ৩১৪ হি : -  ৯২৬-২৭ খ্রি:)।

যে মাকতালগুলো এখন আর বিদ্যমান নেই :

* *মাকতাল আল-হুসাইন*  - আবি মিখনাফ (মৃত্যু : ১৫৭ হি: - ৭৭৪ খ্রি.) দ্বারা লিখিত। 

* *মাকতাল আল-হুসাইন*  - এটি আবদুল্লাহ ইবনে মুহাম্মদ ইবনে আবিদ-দুনিয়া (মৃত্যু ২৮১ হিজরি) সংক্ষেপে আবিদ-দুনিয়া নামে যিনি পরিচিত,  তারই রচিত ।

**মাকতাল আল-হুসাইন*  - এর রচয়িতা ইয়াকুবি। যিনি কারবালার যুদ্ধ-এর উপর  একটি সংক্ষিপ্ত রেফারেন্সে তার তারিখের বইয়ে  উল্লেখ করেছেন যে, তিনি *মাকতাল আল-হুসাইন নামে* একটি পৃথক বইও লিখেছেন।

* *মাকতাল আল-হুসাইন* - এটি আবি আবদুল্লাহ মুহাম্মদ ইবনে জাকারিয়া আল-গালাবি (মৃত্যু ২৯৮ হি:) কর্তৃক লিখিত। 

* *মাকতাল আল-হুসাইন* -  আবি আবদুল্লাহ ইবনে মুহাম্মাদ ইবনে শাহানশাহ বাঘাভি বাগদাদি (মৃত্যু 317 হিজরি) তিনি *মাকতাল আল-হুসাইন* নামে আরও একটি বই লিখেছিলেন।

## আরও দেখুন
* লোহুফ
* হোসাইন ইবনে আলী
* কারবালার যুদ্ধ
* কারবালার যুদ্ধে হোসাইনের সেনাবাহিনীতে নিহতদের তালিকা

## তথ্যসূত্র

## বহিঃসংযোগ
*''মাকতাল আল-হুসাইন''-এর ইংরেজি অনুবাদ,কৃত : আবু মিখনাফ
*আবদুর রাজ্জাক আল-মুকাররাম রচিত ''মাকতাল আল-হুসাইন''-এর ইংরেজি অনুবাদ
*''নাফাসুল মাহমুন''-এর ইংরেজি অনুবাদ কৃত:আব্বাস কুম্মি
*আল-হুসাইনের শাহাদাতের আরবি বিবরণ কৃত: আই.কে.এ হাওয়ারদ (এডিনবার্গ ইউনিভার্সিটি)
*শিয়া সংস্কৃতির ইতিহাসে এক নজর কৃত: রাসুল  জা'ফারিয়ান 
*সাফাভিদ যুগের ইতিহাস রচনা
*সাফাভিদ ও কাযারিদ যুগে মাকতাল রচনাবলি
 
বিষয়শ্রেণী:কারবালার যুদ্ধ
বিষয়শ্রেণী:হুসাইন ইবনে আলীর সাংস্কৃতিক চিত্র
বিষয়শ্রেণী:ইসলামি সাহিত্য
বিষয়শ্রেণী:শিয়া সাহিত্য
বিষয়শ্রেণী:হুসাইন ইবনে আলী সম্পর্কীয় বই
চিরস্থায়ী স্টু

**পারপেচুয়াল স্ট্যু** অথবা **চিরস্থায়ী স্ট্যু**, যা **হান্টারস পট**   বা **হান্টারের স্টু** নামেও পরিচিত, এটি এমন একটি পাত্র যার মধ্যে যে কোনো খাদ্যসামগ্রী রাখা হয় এবং রান্না করা হয়। এই পাত্রটিকে সবসময় কোনো না কোন খাদ্যবস্তুতে ভরে রাখার রীতি আছে।   সঠিকভাবে রক্ষণাবেক্ষণ করলে এই জাতীয় খাবার কয়েক দশক বা তার বেশি সময় ধরে রান্না করা যেতে পারে। চিরস্থায়ী স্টুতে তৈরি খাবারগুলি সুগন্ধযুক্ত হিসাবে বর্ণনা করা হয়েছে কারণ উপাদানগুলি যেভাবে একত্রিত হয় তাতে খাবারের স্বাদ ও গন্ধ বর্ধিত হয়। 

আগস্ট ২০১৪ থেকে এপ্রিল ২০১৫ এর মধ্যে নিউ ইয়র্কের একটি রেস্তোরাঁ আট মাসেরও বেশি সময় ধরে একই চিরস্থায়ী স্টু (একটি মাস্টার স্টক ) থেকে ঝোল পরিবেশন করেছিল।  

একজন লেখক দাবি করেছিল যে, ১৫ শতক থেকে দ্বিতীয় বিশ্বযুদ্ধ পর্যন্ত পট-আউ-ফিউ- এর একটি ব্যাচ পার্পিগন্যানে স্থায়ী স্টু হিসাবে রক্ষণাবেক্ষণ করা হয়েছিল। তখন জার্মান দখলদারিত্বের কারণে স্টু তৈরির উপাদানগুলি শেষ হয়ে গিয়েছিল।  

কিছু দক্ষিণ ও পূর্ব এশিয়ার দেশে চিরস্থায়ী স্টুর ঐতিহ্যকে এখনও জীবিত রাখা হয়েছে।

থাইল্যান্ডের ব্যাংককের ওয়াটানা পানিচ রেস্তোরাঁ ৪৮ বছর ধরে একই চিরস্থায়ী স্টু থেকে ঝোলের রক্ষণাবেক্ষণ অব্যাহত রেখেছে  ( ২০২৩ -এর হিসেব অনুযায়ী) 

জাপানের খাদ্য শিল্প এখনও কিছু ঐতিহ্যবাহী খাবারে চিরস্থায়ী স্টু রক্ষন করে রাখে, উদাহরণস্বরূপ রামেন এবং ওডেন।

ওটাফুকু, জাপানের প্রাচীনতম ওডেন রেস্তোরাঁগুলির মধ্যে একটি, ১৯৪৫ সাল থেকে প্রতিদিন একই চিরস্থায়ী স্টু -এর ঝোল গরম করে রক্ষন করছে।   
## উপাদান
একটি চিরস্থায়ী স্টুতে বিভিন্ন উপাদান ব্যবহার করা যেতে পারে। যেমন মূল শাকসবজি এবং কন্দ ( পেঁয়াজ, গাজর, রসুন, পার্সনিপ, শালগম, ইত্যাদি) এবং বিভিন্ন মাংস।  এই সকল উপাদানের সমাবেশে চিরস্থায়ী স্টু প্রস্তুত করা হয়।

## তথ্যসূত্র

বিষয়শ্রেণী:স্ট্যু
বিষয়শ্রেণী:মধ্যযুগীয় রন্ধনশৈলী
বিষয়শ্রেণী:লাতিন ভাষার লেখা থাকা নিবন্ধ
চিত্রাশি রাওয়াত

**চিত্রাশি রাওয়াত** হলেন একজন ভারতীয় মডেল, জাতীয় পর্যায়ের ক্রীড়াবিদ এবং অভিনেত্রী। তিনি ২০০৭ সালে মুক্তিপ্রাপ্ত *[[চাক দে! ইন্ডিয়া]]*  চলচ্চিত্রে কোমল চৌতালার ভূমিকার জন্য পরিচিত। চিত্রাশি বাস্তব জীবনেও একজন হকি খেলোয়াড়। তিনি ১৭ বছর বয়সে হকি খেলা শুরু করেন। তিনি বাম দিকের আক্রমণ ভাগের খেলোয়াড় (স্ট্রাইকার) হিসেবে খেলেন।

## খেলোয়াড় জীবন
রাওয়াত ছোটবেলা থেকেই ফিল্ড হকি খেলতেন।

*[[চাক দে! ইন্ডিয়া|চাক দে !]] [[চাক দে! ইন্ডিয়া|ইন্ডিয়া]]  চলচ্চিত্রে হকি খেলোয়াড়ের চরিত্রে তাঁকে বাছাই করা হয়েছিল*। জব্বলপুরে একটি অডিশনের পর নির্মাতারা তাঁকে নির্বাচন করেন। ছবিটি বিশ্বব্যাপী অত্যন্ত জনপ্রিয় হয়েছিল এবং রাওয়াত খ্যাতি অর্জন করেছিলেন। ২০০৮ সালে, তিনি তাঁর দ্বিতীয় উদ্যোগ *[[ফ্যাশন (২০০৮-এর চলচ্চিত্র)|ফ্যাশনে]]* অভিনয় করেছিলেন। ছবিটি বক্স অফিসে সফল হয় এবং সমালোচকদের প্রশংসা পায়। ২০০৯ সালের অ্যাকশন চলচ্চিত্র *[[লাক]]* -এ তাঁর প্রধান ভূমিকা ছিল। তিনি সুপারস্টার সঞ্জয় দত্ত, ইমরান খান, শ্রুতি হাসান, মিঠুন চক্রবর্তী, এবং রবি কিষাণের বিপরীতে অভিনয় করেছিলেন। *লাক* বক্স অফিসে মোটামুটি ব্যবসা করেছিল।

তাঁর সর্বশেষ চলচ্চিত্রগুলির মধ্যে রয়েছে *[[ইয়ে দূরিয়াঁ|ইয়ে দুরিয়াঁ]]* এবং ২০১২ সালের জনপ্রিয় *[[তেরে নাল লাভ হো গয়া]]।*

রাওয়াত গুরু নানক একাডেমির প্রাক্তন ছাত্র। উত্তরাখণ্ডের রায়পুরের বাসিন্দা টিএস রাওয়াতের মেয়ে, চিত্রাশি নিয়মিতভাবে জাতীয় চ্যাম্পিয়নশিপে উত্তরাখণ্ড হকি দলের প্রতিনিধিত্ব করেন। বর্তমানে, তিনি সেন্ট অ্যান্ড্রু এফওয়াইবিএমএম-এ অধ্যয়নরত এবং গণমাধ্যমে তাঁর স্নাতক ডিগ্রি অর্জনের জন্য পড়ছেন। তিনি সহ-অভিনেতা বিদ্যা মালভাদে এবং সাগরিকা ঘাটগের সাথে মিনিট মেইড রসাল কমলালেবুর বিজ্ঞাপন করেছেন।

তিনি দেরাদুন থেকে এসেছেন। তিনি স্টার গোল্ডের *সবসে ফেভারিট কৌন* উপস্থাপন করছেন। তিনি অপটিমিস্টিক্স এর  *কমেডি সার্কাস ২* তে একজন প্রতিযোগী ছিলেন। তিনি মধুর ভান্ডারকরের *[[ফ্যাশন (২০০৮-এর চলচ্চিত্র)|ফ্যাশন]]* চলচ্চিত্রে শোমু চরিত্রে এবং ২০০৯ সালের অ্যাকশন থ্রিলার চলচ্চিত্র *লাক-* এ "শর্টকাট" চরিত্রে অভিনয় করেন। তিনি পরবর্তীতে *[[আই'ম এ সেলিব্রিটি..গেট মি আউট অফ হেয়ার!-]]* এর ভারতীয় সংস্করণ *[[ইস জঙ্গল সে মুঝে বাঁচাও]]*তে অংশগ্রহণ করেন।

২০২০ সালে, রাওয়াত টিসকা চোপড়া পরিচালিত একটি ছোট ছবি *রুবারুতে* অভিনয় করেছিলেন।

## চলচ্চিত্রের তালিকা

### টেলিভিশন

## পুরস্কার

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:দেরাদুনের অভিনেত্রী
বিষয়শ্রেণী:ভারতীয় নারী ফিল্ড হকি খেলোয়াড়
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:উত্তরাখণ্ডের নারী ক্রীড়াবিদ
বিষয়শ্রেণী:১৯৮৯-এ জন্ম
মু ক্রথা

***মু ক্রথা*** () একটি দক্ষিণ-পূর্ব এশীয় রান্নার পদ্ধতি, যার উৎপত্তি থাইল্যান্ডে। ফিলিপাইন, সিঙ্গাপুর এবং মালয়েশিয়ায় এটি **মুকাটা** নামে পরিচিত। লাওসে এটি সিন্দাদ নামে পরিচিত।

## ইতিহাস
থাই ভাষায় *মু ক্রথা* মানে হল 'প্যানে রান্না করা শুয়োরের মাংস' (*মু* কথার অর্থ হল 'শুয়োরের মাংস' এবং *ক্রথা* কথার অর্থ হল 'প্যান' বা 'স্কিলেট')। *মু ক্রথা* কোরিয়ান বারবিকিউ পদ্ধতির  সাথে সাদৃশ্যপূর্ণ। এর থাই সংস্করণে কাঠকয়লার ব্যবহার হয়। এই রান্নার পদ্ধতি থাইল্যান্ড এবং লাওস, ফিলিপাইন, মালয়েশিয়া, ইন্দোনেশিয়া এবং সিঙ্গাপুরে বিকশিত হয়েছে।

## প্রস্তুতি এবং পরিবেশন
বাম|থাম্ব| বান না- তে সস দিয়ে পরিবেশন করা একটি ''মু ক্রথা''
প্রথমে কাটা মাংস (প্রধানত শুয়োরের মাংস) রান্না করার পাত্রে ভুণা করা হয় ও তার সাথে শাকসবজি এবং অন্যান্য উপাদান (যেমন মাছের বল) মিশিয়ে ঝোলের মতো রান্না করা হয় (যাকে *থাই সুকিও* বলা হয়)। গরম পাত্রটি জ্বলন্ত কাঠকয়লার উনানে বসানো হয় যা খাবার গ্রিল করে বা ফুটিয়ে তোলে। এই রান্নার পদ্ধতির জন্য সেরা উপাদানগুলি হল শুয়োরের মাংস, মুরগির মাংস, মাটন, ভেড়ার মাংস, সামুদ্রিক খাবার, শাকসবজি এবং মাশরুম। থাইল্যান্ডে স্থানীয় ঐতিহ্যবাহী *মু ক্রথা* সাধারণত *চিম সুকির* সাথে পরিবেশন করা হয়। চিম সুকি একটি জনপ্রিয় সস বা চাটনি। এর প্রধান উপাদান হিসাবে চিলি সস ব্যবহার হয়। কিছু রেস্তোরাঁ সামুদ্রিক খাবারের সাথে *ন্যাম চিম সীফুড* নামক স্থানীয় খাবার পরিবেশন করা হয়।

*মু ক্রথা* রান্না করার সময় প্যানে সাধারণত এক টুকরো মাংসের চর্বি মিশিয়ে রান্না করা হয়। খাবারের উপাদানগুলি যাতে একে অপরের সাথে মিশে চটচটে না হয়ে যায় তার জন্য এই চর্বি থেকে নিসৃত তেল বিশেষ সহায়তা করে।

থাইল্যান্ডে অনেক রেস্তোরাঁয় *মু ক্রথা* পাওয়া যায় কারণ এটি তৈরি করা সহজ এবং বিভিন্ন সময়ে খাবারের জন্য উপযুক্ত।

## তথ্যসূত্র

বিষয়শ্রেণী:জাতীয় পদ
বিষয়শ্রেণী:শূকরের মাংসের পদ
বিষয়শ্রেণী:থাই রন্ধনশৈলী
উখাইদির দুর্গ

থাম্ব|উখাইদির দুর্গের ভিতরে
**উখাইদির দুর্গ** (    ) বা **উখাইদিরের আব্বাসীয় প্রাসাদ** ইরাকের কারবালা থেকে প্রায় ৫০ কিমি দক্ষিণে অবস্থিত। এটি একটি অনন্য প্রতিরক্ষামূলক শৈলীসহ ৭৭৫ খ্রিস্টাব্দে নির্মিত একটি বড় আয়তাকার দুর্গ। এটি আব্বাসীয় খলিফা আস-সাফফাহর ভাগ্নে ইসা ইবনে মুসা দ্বারা নির্মিত। উখাইদিরের আঙ্গিনা, বাসস্থান এবং মসজিদের কাঠামোতে আব্বাসীয় স্থাপত্যের উদ্ভাবনের প্রতিনিধিত্ব করে। উখাইদিরে খননকাজ ২০ শতকের গোড়ার দিকে গার্ট্রুড বেল দ্বারা পরিচালিত হয়েছিল, যিনি ধ্বংসাবশেষ নিয়ে প্রথম বড় প্রতিবেদন লিখেছিলেন। আতশান এবং মুজদাহ এর মতো আঞ্চলিক বাণিজ্য রুটে উখাইদির ছিল একটি গুরুত্বপূর্ণ। কমপ্লেক্সে একটি প্রাথমিক হল, একটি বড় ইওয়ান, একটি অভ্যর্থনা হল এবং ভৃত্যদের কোয়ার্টার রয়েছে। দুর্গটি ইরাকের আব্বাসীয় স্থাপত্যের উদাহরণ দেয় "রাজবংশের স্বৈরাচারী এবং আনন্দ-প্রেমময় চরিত্র" এর বিশাল আকারের কিন্তু সঙ্কুচিত বাসস্থানে প্রদর্শন করে।

বর্তমান নামটি বনু উখাইদিরের *ইসমাইল ইবনে ইউসুফ উখাইদিরের* সাথে সম্পর্কিত হতে পারে যিনি আব্বাসীয়দের বিরুদ্ধে বিদ্রোহ শুরু করেছিলেন, পরে তিনি কারমাতিয়ানদের সমর্থনে কুফার গভর্নর হন।

## বিশ্ব ঐতিহ্যের তালিকায়
এই স্থাপনাটি ২০০০ সালের ৭ জুলাই ইউনেস্কোর বিশ্ব ঐতিহ্যের তালিকার সাংস্কৃতিক বিভাগে যোগ করা হয়েছিল।

## চিত্রশালা


চিত্র:حصن الاخيضر.jpg|
চিত্র:حصن الاخيضر 8.jpg|
চিত্র:حصن الاخيضر في كربلاء.jpg|
চিত্র:حصن الاخيضر بشكل جديد.jpg|
চিত্র:حصن الاخيضر (5).jpg|
চিত্র:Al-Ukhaidir Fortess.jpg|
চিত্র:Al-Ukhaidir Fortess 1.jpg|
চিত্র:USMC-041229-M-0095Z-123.jpg|
চিত্র:Al Ukhaidir Fortress Iraq عراق.jpg|
চিত্র:حصن الاخيضر (2).jpg|



## তথ্যসূত্র

## আরও পড়ুন

* হিলেনব্র্যান্ড, আর (১৯৯৯), *ইসলামিক আর্ট অ্যান্ড আর্কিটেকচার*, টেমস এবং হাডসন, ১৯৯৯।।

বিষয়শ্রেণী:আব্বাসীয় স্থাপত্য
বিষয়শ্রেণী:আব্বাসীয় খিলাফতের সামরিক ইতিহাস
বিষয়শ্রেণী:ইরাকের বিশ্ব ঐতিহ্যবাহী স্থান
বিষয়শ্রেণী:আরবি ভাষার লেখা থাকা নিবন্ধ
মোম্বার

থাম্ব| মিশরীয় স্টাইলে মোম্বার
**মোম্বার** ( আরবি ভাষায়: ممبار) বা ভেড়া **ফাওয়ারেঘ** ( আরবী ভাষায়: فوارغ) হল এক ধরনের আরব সসেজ খাবার যা বিশেষ করে মিশরে জনপ্রিয়।   সিরিয়া,  আলজেরিয়া, তিউনিসিয়া,  এবং লিবিয়াতেও এই খাবারের চল আছে ।   ভেড়ার আবরনে চাল এবং মাংসের মিশ্রণ ভরে গভীর ভাজা করে এটি তৈরি করা হয়। মোম্বার আরবীয় ও মধ্য এশিয়ার দেশগুলিতে বিশেষ জনপ্রিয়।

## উপাদান
মোম্বার প্রস্তুতির প্রধান উপাদান হল গরুর সসেজ মাংস, চাল, টমেটো, পেঁয়াজ, রসুন, ধনে, তেল এবং মশলা । 

## নামকরণ
সিরিয়ায় মিশরীয় মোম্বার সমতুল্য রান্না হল *কুবাওয়াত।*  লেবানন এবং ফিলিস্তিনে মোম্বার পালসিন ফাওয়ারেগ নামে পরিচিত। লিবিয়ায় এটি উস্বান নামেও পরিচিত।

উত্তর আফ্রিকার রন্ধনপ্রণালীতে মাংসের সসেজ মার্গুয়েজ নামে পরচিত। এটি সাধারণত ভাত ছাড়া সসেজ। 

## প্রকারভেদ
মোম্বারের বিভিন্ন প্রকার রয়েছে। ব্যবহৃত ভেষজ এবং মশলার পরিবর্তন করে এই বিবিধ প্রকার মোম্বারের উৎপত্তি হয়েছে। তবে সাধারণত লাল মরিচ, কালো মরিচ, হলুদ এবং দারুচিনি, সেইসাথে শুকনো পুদিনা, পার্সলে এবং ডিল হল এই রান্নার মূল উপাদান। এই উপাদানগুলি বসন্ত পেঁয়াজ, টমেটো, উদ্ভিজ্জ তেল এবং চালের সাথে যোগ করে মেশানো হয়। প্রস্তুত মিশ্রণটি ভেড়ার অন্ত্রে বা বাণিজ্যিক সসেজের ভেতর ভরা হয় এবং তারপর সসেজের প্রান্তে সুতো দিয়ে বেঁধে দেওয়া হয়। সসেজগুলি একটি পাত্রে এক ঘন্টার জন্য রান্না করা হয় এবং তারপর একটি ফ্রাইং প্যান বা চুলায় বাদামি বর্ন না হওয়া অব্ধি ভাজা করা হয়।

## তথ্যসূত্র

বিষয়শ্রেণী:ভূমধ্যসাগরীয় রন্ধনশৈলী
বিষয়শ্রেণী:আফ্রিকার রন্ধনশৈলী
বিষয়শ্রেণী:আরব রন্ধনশৈলী
বিষয়শ্রেণী:মিশরীয় রন্ধনশৈলী
বিষয়শ্রেণী:অপর্যালোচিত অনুবাদসহ পাতা
কে. আলী কুট্টি মুসলিয়ার

**কে. আলী কুট্টি** (জন্ম ১৯৪৫) উপাধি **মুসলিয়ার** হলেন দক্ষিণ ভারতের কেরালার একজন মুসলিম পণ্ডিত। তিনি বর্তমানে উত্তর কেরালার সুন্নি-শাফিয়ি পণ্ডিতদের সংগঠন সামস্থ কেরালা জামিয়্যাতুল উলামার সাধারণ সম্পাদক হিসেবে দায়িত্ব পালন করছেন। 

তিনি জামিয়া নুরিয়া আরবি কলেজ, পেরিন্থালমান্না (২০০৩-বর্তমান) এবং পোন্নানী মাওনাতুল ইসলাম আরবি কলেজের সভাপতি হিসেবেও দায়িত্ব পালন করছেন।

## জীবন এবং কর্মজীবন
কে. আলী কুট্টি ১৯৪৫ সালে জন্মগ্রহণ করেন। তিনি ১৯৬৮ সালে জামিয়া নুরিয়া আরবি কলেজ, পেরিন্তালমন্না (মৌলভী ফাজিল ফাইজি) থেকে ইসলামিক স্টাডিজে স্নাতকোত্তর ডিগ্রি সম্পন্ন করেন।

মুসলিয়ার বিশ বছর বয়সে (১৯৬৫) থিরুকড় গ্রামের কাজী হিসাবে নিযুক্ত হন।

### কর্মজীবন
১৯৭০ সালে কে. আলী কুট্টি মুসলিয়ারকে পেরিন্তালমন্না তালুক সাধারণ সম্পাদক, সমস্থ কেরালা জমিয়্যাতুল উলামা এবং ১৯৭৬ সালে সমস্থের মালাপ্পুরম জেলা যুগ্ম সম্পাদক হিসাবে নির্বাচিত করা হয়েছিল। ১৯৮৬ সালে তিনি সমস্থের মুশাওয়ারার অন্তর্ভুক্ত হন এবং ১৯৯১ সালে তিনি সুন্নি যুবজানা সংঘাম (এসওয়াইএস)-এর সাধারণ সম্পাদক নির্বাচিত হন। ১৯৭৯ সালে মুসলিয়ার জামিয়া নুরিয়া (১৯৯১ সাল পর্যন্ত আরবি সাহিত্য এবং ১৯৯১এসাল থেকে ফিকহ) শিক্ষাদান শুরু করেন এবং ২০০৩ সালে অধ্যক্ষ হিসেবে নিযুক্ত হন।

মুসলিয়ার বর্তমানে সমস্থ কেরালা জমিয়্যাতুল উলামার সাধারণ সচিব হিসেবে দায়িত্ব পালন করছেন।

## পদ

* সদস্য, অল ইন্ডিয়া মুসলিম পার্সোনাল ল বোর্ড (২০০৮ থেকে)
* সহ-সভাপতি, সুন্নী মহল্লু ফেডারেশন (এসএমএফ)
* সহ-সভাপতি, সমস্থ কেরালা মঠ বিদ্যাব্যবস্থা বোর্ড (২০০৯ থেকে)
* কাসারগড় কাজী (২০১৩ থেকে)
* সদস্য, আন্তর্জাতিক ফিকহ কাউন্সিল, বিশ্ব মুসলিম লীগের অধীনে
* পরীক্ষা নিয়ন্ত্রক, ইসলামিক কলেজের সমন্বয় (সিআইসি-ওয়াফি), কেরালা
* সাধারণ সম্পাদক, সুন্নি যুবজানা সংঘাম (১৯৯২ - ২০১৬)
* খতিব ও কাজী, থিরুকড় মহল্লু (১৯৬৫ সাল থেকে)

### শিক্ষা প্রতিষ্ঠান

* সভাপতি, পোন্নানী মাওনাতুল ইসলাম আরবি কলেজ (২০০০ সাল থেকে)
* সহ-সভাপতি, কেরালা রাজ্য মুসলিম এতিমখানা সমন্বয় কমিটি (২০০৪ থেকে)
* সাধারণ সম্পাদক, ভেত্তাতুর আনোয়ারুল হুদা ইসলামিক কমপ্লেক্স
* সহ-সভাপতি, থিরুকড় আনোয়ারুল হুদা ইসলামিক কমপ্লেক্স
* সাধারণ সম্পাদক, আনোয়ারুল হুদা ইসলামিক কমপ্লেক্স
* জেনারেল ম্যানেজার, আনোয়ারুল ইসলাম ইনস্টিটিউশন, থিরুকড়, কেরালা (১৯৭০ থেকে)
* সভাপতি, বড়করা হুজ্জাতুল ইসলাম আরবি কলেজ (২০০৫ থেকে)

### চেয়ারম্যান

* কেরালার হজ কমিটি (২০০৩ - ২০০৬)
* ভাইস চেয়ারম্যান, হজ কমিটি অফ ইন্ডিয়া (২০০৬-০৯)

### প্রকাশনা

* ভাইস চেয়ারম্যান, *সুপ্রভাথম* দৈনিক (২০১৪ থেকে) 
* *সুন্নি আফকার* (২০০৫ থেকে) 
* *আল-মুআল্লিম* মাসিক (২০০৯ থেকে) 
* *আন-নূর* মাসিক, আরবি ভাষায় (২০০৯ থেকে) 
* *মুসলিম লোকাম ইয়ার বুক*

## সেমিনার

* আন্তর্জাতিক ইসলামিক সেমিনার (১৯৮৬, হায়দ্রাবাদ) - 'ইসলামিক ফিকহ অনুযায়ী সমসাময়িক সমস্যার সমাধান' (লিবিয়ান দূতাবাস)
* জাতীয় সেমিনার (১৯৮৯, হায়দ্রাবাদ) - 'আরবি ও ফার্সি সিলেবাসের পুনর্গঠন' (ইংরেজি ও বিদেশী ভাষার কেন্দ্রীয় ইনস্টিটিউট)।
* আরবি ভাষা ও সাহিত্য রিফ্রেশার কোর্স (১৯৯৮-৯৯, কেরালা) (বিশ্ববিদ্যালয় কলেজ)

## তথ্যসূত্র

বিষয়শ্রেণী:কেরলে ইসলাম
বিষয়শ্রেণী:শাফিঈ ব্যক্তি
বিষয়শ্রেণী:ভারতীয় সুন্নি মুসলিম পণ্ডিত
বিষয়শ্রেণী:ভারতীয় ইসলাম ধর্মীয় নেতা
বিষয়শ্রেণী:মালয়ালী ব্যক্তি
বিষয়শ্রেণী:জীবিত ব্যক্তি
বিষয়শ্রেণী:১৯৪৫-এ জন্ম
নওহা মুনীর দিহান

**নওহা মুনীর দিহান** একজন বাংলাদেশী অভিনেত্রী। হুমায়ূন আহমেদের স্বল্পদৈর্ঘ্য চলচ্চিত্র *তাহারা* এবং ধারাবাহিক নাটক *নক্ষত্রের রাত* দিয়ে তার টেলিভিশনে অভিষেক ঘটে। তিনি *বিকল পাখির গান* টিভি নাটকে অভিনয় করে সেরা টিভি অভিনেত্রী বিভাগে মেরিল-প্রথম আলো সমালোচক পুরস্কার লাভ করেন। তিনি *[[শ্রাবণ মেঘের দিন]]*, *[[চার সতীনের ঘর]]*, *[[দর্পন বিসর্জন]]*, *[[ভয়ংকর সুন্দর]]* চলচ্চিত্রে অভিনয় করেন।

## প্রারম্ভিক জীবন
দিহান ময়মনসিংহ জেলায় জন্মগ্রহণ করেন। তার পিতা এইচএম মনিরুজ্জামান আনন্দ মোহন কলেজের অধ্যক্ষ ছিলেন। তার বড় বোন তনিক মুনির মার্কিন দূতাবাসে এবং ছোট বোন তানিশা মুনির চ্যানেল আইয়ে কর্মরত আছেন। দিহান ময়মনসিংহের আনন্দ মোহন কলেজে পড়াশোনা করেন।

## কর্মজীবন
দিহান আনন্দ মোহন কলেজে পড়াকালীন এটি সুইস সরকারের জন্য নির্মিত হুমায়ূন আহমেদের স্বল্পদৈর্ঘ্য চলচ্চিত্র *তাহারা*-য় অভিনয়ের মধ্য দিয়ে বিনোদন জগতে প্রবেশ করেন। হুমায়ূন আহমেদের *নক্ষত্রের রাত* টেলিভিশন ধারাবাহিক দিয়ে তার টেলিভিশনে আগমন ঘটে। তার অভিনীত প্রথম চলচ্চিত্র হুমায়ূন আহমেদের *[[শ্রাবণ মেঘের দিন]]*।

দিহান *বিকল পাখির গান* টিভি নাটকে অভিনয় করে সেরা টিভি অভিনেত্রী বিভাগে মেরিল-প্রথম আলো সমালোচক পুরস্কার লাভ করেন। তিনি ২০১৫ সালে মাতিয়া বানু শুকু পরিচালিত *পুথির মালা* টিভি নাটকে অভিনয় করেন। এছাড়া তাকে আরটিভির হাস্যরসাত্মক ধারাবাহিক *অলসপুর* এবং এটিএন বাংলার *প্রজ্ঞা পারমিতা* ধারাবাহিক নাটকে দেখা যায়। ২০১৬ সাল থেকে রুলিন রহমানের *বাড়ি নম্বর সাত রোড নম্বর তেরো* ধারাবাহিক নাটকে ইন্তেখাব দিনার, আবুল হায়াত ও আফরোজা বানুর সাথে অভিনয় করেন।

তিনি অনিমেষ আইচের *[[ভয়ংকর সুন্দর]]* চলচ্চিত্রে বাড়িওয়ালি ঝুমুর চরিত্রে অভিনয় করেন।

## চলচ্চিত্রের তালিকা
### চলচ্চিত্র
* *[[শ্রাবণ মেঘের দিন]]*
* *[[চার সতীনের ঘর]]*
* *[[নাচোলের রানী]]*
* *[[দর্পন বিসর্জন]]*
* *[[ভয়ংকর সুন্দর]]*
* *পেয়ারার সুবাস*

### টেলিভিশন
* *নক্ষত্রের রাত*
* *উড়ে যায় বকপক্ষী*
* *বিকল পাখির গান*
* *মোহর শেখ*
* *প্রজ্ঞা পারমিতা*
* *অলসপুর*
* *বাড়ি নাম্বার ৭ রোড নাম্বার ১৩*

## পুরস্কার ও সম্মাননা
* ২০১০: সেরা টিভি অভিনেত্রী বিভাগে মেরিল-প্রথম আলো সমালোচক পুরস্কার - *বিকল পাখির গান*

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর বাংলাদেশী অভিনেত্রী
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:ময়মনসিংহ জেলার অভিনয়শিল্পী
বিষয়শ্রেণী:মেরিল-প্রথম আলো পুরস্কার বিজয়ী
মৈত্রীশ ঘটক

**মৈত্রীশ ঘটক** (জন্ম ৭ ফেব্রুয়ারি ১৯৬৮) একজন ভারতীয় অর্থনীতিবিদ যিনি লন্ডন স্কুল অফ ইকোনমিক্সের অর্থনীতির অধ্যাপক।  একজন ফলিত মাইক্রোইকোনমিক তত্ত্ববিদ যাঁর গবেষণার মূল ক্ষেত্র উন্নয়নের অর্থনীতি, সাংগঠনিক অর্থনীতি, এবং রাষ্ট্রক্ষেত্রের অর্থনীতি।

## ব্যক্তিগত জীবন
মৈত্রীশ ঘটক পারিবারিকভাবে সাহিত্যিক পরিবারে জন্মগ্রহণ করেছেন। তাঁর ঠাকুরদা বিখ্যাত বাঙালী গল্পকার, কবি এবং ঔপন্যাসিক মণীশ ঘটক। তাঁর পরিবারের অন্যান্য সদস্যের মধ্যে রয়েছেন প্রখ্যাত চলচ্চিত্রকার ঋত্বিক ঘটক (ছোট ঠাকুরদা), ভারতীয় বাঙালি কথাসাহিত্যিক ও মানবাধিকার আন্দোলনকর্মী মহাশ্বেতা দেবী (পিসী)। তাঁর পূর্বপুরুষগণ তৎকালীন পূর্ববাংলা এবং বর্তমানে বাংলাদেশের রাজশাহী শহরের বাসিন্দা।

## কর্মজীবন
তার গবেষণার মধ্যে রয়েছে ক্ষুদ্রঋণ, সম্পত্তির অধিকার, পেশাগত পছন্দ, যৌথ পদক্ষেপ, এবং এনজিও এবং অলাভজনক অর্থনীতির অর্থনীতি।  তিনি কলকাতার পাঠভবনে তাঁর স্কুল পর্যায়ের পড়াশোনা করেন এবং কলকাতার প্রেসিডেন্সি কলেজে স্নাতক পড়াশোনা করেন। তিনি দিল্লি স্কুল অফ ইকোনমিক্স থেকে অর্থনীতিতে এম.এ. এবং হার্ভার্ড বিশ্ববিদ্যালয় থেকে এরিক মাস্কিন এবং অভিজিৎ ব্যানার্জির তত্ত্বাবধানে অর্থনীতিতে পিএইচডি করেছেন। লন্ডন স্কুল অফ ইকোনমিক্সে [৩  যাওয়ার আগে তিনি শিকাগো বিশ্ববিদ্যালয়ের অর্থনীতি বিভাগে শিক্ষকতা করতেন  যেখানে তিনি ২০০২ সাল থেকে শিক্ষকতা করতেন। তিনি প্রিন্সটনের ইনস্টিটিউট ফর অ্যাডভান্সড স্টাডি, ইয়েল ইউনিভার্সিটি, নর্থওয়েস্টার্ন ইউনিভার্সিটি এবং কলকাতার ইন্ডিয়ান স্ট্যাটিস্টিক্যাল ইনস্টিটিউটে ভিজিটিং প্রফেসর পদে অধিষ্ঠিত আছেন।

তিনি বর্তমানে ইকোনমিকার সহ-সম্পাদক হিসেবে দায়ীত্ব পালন করছেন। তিনি রিভিউ অফ ইকোনমিক স্টাডিজের প্রাক্তন ব্যবস্থাপনা সম্পাদক, জার্নাল অফ ডেভেলপমেন্ট ইকোনমিক্সের প্রাক্তন সম্পাদক, এবং ইকোনমিক্স অফ ট্রানজিশনের প্রাক্তন সহ-সম্পাদক। তিনি এলএসইতে গবেষণা গ্রুপ ইকোনমিক অর্গানাইজেশন অ্যান্ড পাবলিক পলিসি (ইওপিপি)  পরিচালনা করেন। তিনি ডিএফআইডি-র অর্থায়নে  ইন্টারন্যাশনাল গ্রোথ সেন্টারের ইন্ডিয়া (বিহার) প্রোগ্রামের প্রধান অর্থনীতিবিদ।  তিনি ব্যুরো ফর রিসার্চ ইন দ্য ইকোনমিক অ্যানালাইসিস অফ ডেভেলপমেন্টের একজন বোর্ড সদস্য যা  ব্রেড নামেও পরিচিত। তিনি বিভিন্ন পত্র-পত্রিকায় অর্থনৈতিক ও রাজনৈতিক ইস্যুতে ইংরেজির পাশাপাশি বাংলা ভাষায় প্রবন্ধ লেখেন। 

জুলাই ২০১৮ সালে তিনি ব্রিটিশ একাডেমীর (এফবিএ) ফেলো নির্বাচিত হন। 

## তথ্যসূত্র

বিষয়শ্রেণী:ব্রিটিশ অ্যাকাডেমির সভ্য
বিষয়শ্রেণী:জীবিত ব্যক্তি
বিষয়শ্রেণী:১৯৬৮-এ জন্ম
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:শিকাগো বিশ্ববিদ্যালয়ের শিক্ষক
বিষয়শ্রেণী:২০শ শতাব্দীর ভারতীয় অর্থনীতিবিদ
বিষয়শ্রেণী:লন্ডন স্কুল অব ইকোনমিক্সের অধ্যাপক
বিষয়শ্রেণী:কলকাতার ব্যক্তি
বিষয়শ্রেণী:কলকাতার শিক্ষায়তনিক
বিষয়শ্রেণী:হার্ভার্ড গ্র্যাজুয়েট স্কুল অফ আর্টস অ্যান্ড সায়েন্সের প্রাক্তন শিক্ষার্থী
সাকেরপাড়া

**শঙ্করপালি**, **সাকেরপাড়া,** **শক্করপাড়া**, **মুরালি**, **খুরমা**, **লাকদি মিঠাই** বা শুধু **মিঠাই** হল একটি ভারতীয় মিষ্টি খাবার । এই শব্দটি ব্যুৎপত্তিগতভাবে ফার্সি শেখারপারেহ থেকে উদ্ভূত। শঙ্করপালি পশ্চিম ভারতে, বিশেষ করে উত্তর ভারতের উত্তর প্রদেশে জনপ্রিয়।  খুরমা বা লাকথো নামে পরিচিত এর উত্তর ভারতীয় রূপটি বিহার, ঝাড়খণ্ড এবং পূর্ব উত্তর প্রদেশের মতো রাজ্যেও জনপ্রিয়।  এটি ফিজি,  গায়ানা,  এবং ত্রিনিদাদ ও টোবাগো,  পাশাপাশি উত্তর আমেরিকা, যুক্তরাজ্য, অস্ট্রেলিয়া এবং নিউজিল্যান্ডের তাদের নিজ নিজ প্রবাসীদের মধ্যেও একটি জনপ্রিয় মিষ্টি। এটি ঐতিহ্যগতভাবে দীপাবলিতে একটি মিস্টি খাবার হিসাবে উপভোগ করা হয়। এটি কার্বোহাইড্রেট সমৃদ্ধ ও শক্তির উত্স। এটি কীভাবে তৈরি করা হয় তার উপর নির্ভর করে এটি মিষ্টি, টক বা মশলাদার হতে পারে।

## উপাদান
শঙ্করপালি বা সাকেরপাড়া চিনি, ঘি, ময়দা এবং সুজি দিয়ে তৈরি করা হয়।

## প্রস্তুতি
সমস্ত উপাদান দিয়ে একটি মাখা তৈরি করা হয় এবং সেটিকে রুটির আকারে বেলা হয়। তারপর হাতের সাহায্যে চারকোনা আকারের ছোট ছোট অংশে কাটা হয়, যা ঘি বা মাখনে গভীর ভাজা হয়।  

এই রান্না প্রস্তুত করতে প্রথমে দুধ গরম করে গরম দুধে চিনি দ্রবীভূত করতে হয়। তারপর ঘি ও লবণ দিয়ে ভালো করে মেশাতে হয়। এই মিশ্রণটি আগুন থেকে সরিয়ে মিশ্রণে ময়দা এবং অল্প ভাজা রাভা যোগ করতে হয়। ময়দা মেখে এবং ২-৩ ঘন্টা রেখে দিতে হয়। এরপর চাপাতির আকারে ময়দা বেলতে হয় এবং বেলা রুটি থেকে চারকোনা আকৃতির শঙ্করপালি কেটে নিতে হয়। এরপর যতক্ষণ না শঙ্করপালি বাদামী রঙ ধারণ করে ততক্ষণ পর্যন্ত ঘি দিয়ে ভাজতে হয়।

#

থাম্ব|200x200পিক্সেল
এটি ভারতের মহারাষ্ট্রীয়, গুজরাটি এবং কান্নাডিগা সম্প্রদায়ের মধ্যে একটি জনপ্রিয় জলখাবার এবং এটি দীর্ঘ সময় ধরে সংরক্ষণ করা যায়। এটি মিস্টির দোকানে ব্যাপকভাবে পাওয়া যায়। লোকেরা সাধারণত শঙ্করপালি কেনে এবং শুধুমাত্র দীপাবলির সময় বাড়িতে এটি তৈরি করে। এটি মহিলাদের জন্য একটি জীবিকার উতস। তারা সারা বছর এই মিস্টি বানায় এবং উতসবের সময় বাজারে বিক্রি করে।

## নাম

* গুজরাটি : *শক্করপাড়া* (શક્કરપારા)
* মারাঠি : *শঙ্করপালি* (शंकरपाली)
* কন্নড় : *শঙ্করাপালি/শঙ্করাপোলি* (ಶಂಕರಪಾಳಿ/ಶಂಕರಪೋಳಿ)
* বাংলা : সাকেরপাড়া
* হিন্দি-উর্দু : *শাকারপাড়ে/খুরমা* (শুক্র পারে/شکر پارے)/(खुरमा/खरमा)
* নেপালি : *খুরমা* (खुर्मा)
* ফিজি হিন্দি : *লাকদি মিঠাই* (लकड़ी मिठाई)
* গায়ানিজ হিন্দুস্তানি : *মিঠাই* (مٹھائی/مٹھائی)
* ত্রিনিদাদীয় হিন্দুস্তানি : *খুরমা* (খুরমা/খ্রমা)

## তথ্যসূত্র

বিষয়শ্রেণী:ডুবোতেলে ভাজা খাবার
বিষয়শ্রেণী:ভারতীয় ঝটপট খাবার
খাতিমুল আউলিয়া

***খাতিমুল আউলিয়া*** (, 'আউলিয়াগণের সীলমোহর') হলো আত-তিরমিজির (মৃত্যু ৮৯৮) একটি রচনা। এটি ৮৭৩ সালের দিকে রচিত হয়েছিল। ইবনে আরাবী পরবর্তীতে উক্ত ধারণার প্রসার ঘটান।

## ইবনে আরাবির লেখায় খাতিমুল আউলিয়ার ধারণা

ইবনে আরাবী তার *আল-ফুতুহাতুল মাক্কিয়াহ*য়ে () ব্যাখ্যা করে যে সমস্ত নবী এবং আউলিয়াগণ ইসলামের নবি ও রাসুল মুহাম্মদের থেকে "রুহানী ভাবে"  ফয়েজ প্রাপ্ত হন।

ইবনে আরাবির চিন্তাধারায় নবী ও আউলিয়াগণ হলেন মুহাম্মাদের আত্মার প্রকাশ, যা সমগ্র আধ্যাত্মিক শ্রেণিবিন্যাসের শুরু এবং শেষ বিন্দু। মুহাম্মাদের আত্মার প্রথম প্রকাশ ছিল প্রথম মানব আদম। সর্বশেষ এবং সবচেয়ে নিখুঁত ছিলেন মুহাম্মাদ নিজেই।

### আধ্যাত্মিক পরিবাহীর দুইটি ধারা

ইসলামের রহস্যবাদী শাখা সুফিবাদে আধ্যাত্মিক পরিবাহীর দুইটি ধারা রয়েছে:

# ৪০ তরিকা, যা আলী বিন আবি তালিবের মাধ্যমে নবী মুহাম্মাদ পর্যন্ত তাদের আধ্যাত্মিক সংক্রমণের লাইনটি চিহ্নিত করে। ৪০ তরিকা লাইনের সাধুদের সীলমোহর (শেষ) ইবনে আরাবী নিজেই বলে কথিত আছে।
# সংক্রমণের শৃঙ্খল, যা আবু বকরের মাধ্যমে মুহাম্মাদ পর্যন্ত চলে। আবু বকরের লাইনের সাধুদের সীল হল আবদুল্লাহ আদ-দাগিস্তানি। এটি নকশবন্দী (বা সিদ্দিকী) তরিকা।

ইবনে আরাবী তার *খাতিমুল আউলিয়া এবং পশ্চিমের সূর্য সম্পর্কিত আশ্চর্যজনক ফিনিক্স* () গ্রন্থে ব্যাখ্যা করেছেন যে খাতিমুল আউলিয়ার নাম আবদুল্লাহ, যিনি একজন তুচ্ছ আজমি। ইবনে আরাবী উল্লেখযোগ্যভাবে কঠিন প্রতীকী ভাষা ব্যবহার করে খাতিমুল আউলিয়াকে বিশদভাবে বর্ণনা করেছেন।

একইভাবে শরফুদ্দিন আদ-দাগিস্তানি মাওলানা শায়খ নাজিম এবং আদনান কাব্বানি ব্যাখ্যা করেন যে সিদ্দিকী বা নকশবন্দী তরিকার আউলিয়াদের সীল হল আবদুল্লাহ আদ-দাগিস্তানি।

## গ্রন্থপঞ্জি

* মিকেল ছোদকিউইকস (লেখক)। লিয়াডাইন শেরার্ড (অনুবাদক)। *খতম আল-আউলিয়া। ইবনে আরাবীর মতবাদে নবুওয়াত ও সাধুত্ব। ইসলামিক টেক্সটস সোসাইটি। ১৯৯৩।
* জেরাল্ড টি. এলমোর। *সময়ের পূর্ণতায় ইসলামিক সাধুত্ব: ফেবুলাস গ্রিফন সম্পর্কে ইবনে আল-আরাবীর বই*। কোনিনক্লিজকে ব্রিল, নেদারল্যান্ডস, ১৯৯৮।  (অধ্যায় ৬। খতম আল-আউলিয়া।) [https://books.google.com/books?id=mD5ogBK5eS8C&dq=%22Seal+of+the+saints%22&pg=PA131 গুগল বই]
* এ. ই. আফফিফি। *মুহিদ দ্বীন-ইবনুল আরাবীর রহস্যবাদী দর্শন*। কেমব্রিজ বিশ্ববিদ্যালয় প্রেস, ১৯৩৯। [https://books.google.com/books?id=GRA9AAAAIAAJ&dq=%22Seal+of+the+saints%22&pg=PA99 গুগল বই]
* তোশিহিকো ইজুতসু *সুফিবাদ এবং তাওবাদ: মূল দার্শনিক ধারণাগুলির একটি তুলনামূলক অধ্যয়ন''। ইউনিভার্সিটি অব ক্যালিফোর্নিয়া প্রেস, ১৯৮৪ গুগল বই

## তথ্যসূত্র

## বহিঃসংযোগ
* খতম আল-আউলিয়া: আবু বকর উস সিদ্দিক লাইন: শেখ আবদুল্লাহ ফয়েজ দাগিস্তানি 
* ইবনে আরাবীর "দ্য উইজডম অব দ্য প্রফেটস" থেকে নেওয়া
* দার-সীর "আবিল আব্বাস তিজানির ফিনিক্সের গোপনতা এবং সীলনে উজ্জ্বল বর"
* ইবনুল আরাবির বই ফেবুলাস গ্রিফন ('আনকা' মুগরিব)
* জেমস মরিস দ্বারা ছোদকিউইচের খতম আল-আউলিয়া এর পর্যালোচনা

বিষয়শ্রেণী:৯ম শতাব্দীর আরবি ভাষার বই
বিষয়শ্রেণী:ইসলামি সাহিত্য
বিষয়শ্রেণী:সুফিবাদ
হিকমাত

***হিকমাত*** বা ***হিকমত*** বা ***হেকমত***,   , **', আক্ষরিক অর্থে প্রজ্ঞা, দর্শন; যুক্তি, অন্তর্নিহিত কারণ) হল [[ইসলামি দর্শন]] ও আইনের একটি ধারণা। অর্জিত [[বই|গ্রন্থগত]] [[জ্ঞান]] , [[অভিজ্ঞতাবাদ|অভিজ্ঞতা]], [[বাস্তবতাবাদ|বাস্তবজ্ঞান]], [[সাধারণ জ্ঞান]] ও গভীর [[চিন্তা|চিন্তার]] সমন্নয় ঘটিয়ে বাস্তব জীবনে প্রয়োগ ও ব্যবহারের ক্ষমতা হচ্ছে প্রজ্ঞা। গভীর অন্তর্দৃষ্টি, বিচক্ষণতা, বুদ্ধিমত্তার সমষ্টিও হিকমাহ।

দার্শনিক [[মোল্লা সদরা]] **হিকমাত**-কে "সত্তার সারমর্মকে তারা যেমন আছে তা জানতে চাওয়া" বা "মানুষের বস্তুনিষ্ঠ জগতের সাথে সঙ্গতিপূর্ণ একটি বুদ্ধিগত জগতে পরিণত হওয়া" হিসাবে সংজ্ঞায়িত করেছেন।।  বিভিন্ন ইসলামিক ভাষ্য **হিকমাত*'-কে "বিজ্ঞানের সর্বোত্তম উপায়ে সর্বোত্তম জিনিসগুলি জানা ...", অভিজ্ঞতা, "বিচারে ন্যায়বিচার" ব্যবহার করে, "বিষয়ের বাস্তবতা সম্পর্কে জ্ঞান" হিসাবে বর্ণনা করে।  "যা অজ্ঞতাকে বাধা দেয়,"  "জিনিসকে তাদের যথাযথ স্থানে রাখা, তাদের যথাযথ মর্যাদায় সমাসীন করা" ইত্যাদি  [[ইবনে কাইয়িম|ইবনুল কাইয়্যিমের]] মতে, হিকমাহ-এর তিনটি স্তরের মধ্যে সর্বোচ্চ এবং একচেটিয়া স্তরটি "বাকী [[উম্মাহ|উম্মাহর]] উপর [[সাহাবা|সাহাবীদের]] জন্য সংরক্ষিত, এবং এটি [ইসলামী] পণ্ডিতরা সর্বোচ্চ স্তরে পৌঁছাতে পারে।"

*ফিকাহ* (ইসলামী আইনশাস্ত্র) এর একটি পরিভাষা হিসাবে, [[তাকি উসমানি]] এটিকে "[ইসলামী] আইন প্রণয়ন করার সময় আইন প্রণয়নকারীর বিবেচনায় নেওয়া প্রজ্ঞা এবং দর্শন বা [আইনের] প্রয়োগকারী দ্বারা আকৃষ্ট করার উদ্দেশ্যে করা সুবিধা" হিসাবে বর্ণনা করেন। ডাঃ দিপারতুয়া এটাকে "উদ্দেশ্য ও প্রজ্ঞা" অভিধায় "শরিয়াহ দ্বারা নির্ধারিত" বলে অভিহিত করেছেন। 

উসমানি ট্রাফিক লাইটের কথা উল্লেখে করে ধর্মনিরপেক্ষ আইনের উদাহরণ দিয়েছেন- যেখানে *ইল্লাত* ( *ফিকহের* আরেকটি পরিভাষা যার অর্থ "একটি লেনদেনের মৌলিক বৈশিষ্ট্য যা প্রাসঙ্গিক আইন প্রয়োগ করে")  হল লাল আলোতে থামার আনুগত্য, আর *হিকমাহ'' হল ট্রাফিক নিরাপত্তা- যানবাহন এবং পথচারীদের সংঘর্ষ এড়ানো। 

## ব্যাখ্যা
### সংজ্ঞা

মোল্লা সাদ্রার মতে 

বিভিন্ন ইসলামিক পণ্ডিত ও গবেষক এটিকে বিভিন্ন ভাবে ব্যাখ্যা দিয়েছেন। ইবনে মানদুর এর লিসেন আল আরব বইটিতে বলা হয়েছে 
আবার, ইবনে ফারিস এর মতে হিকমাহ হচ্ছে:
পাকিস্তানি বিচারক ও ইসলামিক পণ্ডিত মুহাম্মাদ ত্বকি উসমানীর মতে  হিকমাহ হচ্ছে  ডক্টর দিপারতুয়ারের মতে- 
ইবনে আল-কাইয়ূম এর মতে "হিকমাহ এর সর্বোচ্চ স্তরে উপনীত হতে পেরেছিলেন রসূলের সাহাবারা এবং এটিই হচ্ছে ইসলামি পণ্ডিতদের জন্য জ্ঞানের বা পান্ডিত্যের সর্বোচ্চ স্তর ।" 

### [[কুরআন]]-[[হাদিস|হাদীসের]] বাণীতে হিকমাহ
 
হিকমাহ হচ্ছে মহান আল্লাহর একটি গুণ। তিনি ‘ الحكيم (আল-হাকিম)' অর্থ প্রজ্ঞাময়।

সূরা লোকমানে বলা হয়েছে:

সূরা আল-বাকারাহে বলা হয়েছে:

## আরও দেখুন

* চোখমাহ 
* হিকমাহ আল ইশরাক
* হিকমাহ আল-মুতাআলিয়াহ
* ইরফান
* মারিফাত
* মুতাজিলা

## তথ্যসূত্র

বিষয়শ্রেণী:ফিকহ
বিষয়শ্রেণী:ইসলামি দর্শন
বিষয়শ্রেণী:আরবি শব্দ ও বাক্যাংশ
বিষয়শ্রেণী:প্রজ্ঞা
অগ্রণী এসএমই ফাইন্যান্সিং কোম্পানি লিমিটেড

**অগ্রণী এসএমই ফাইন্যান্সিং কোম্পানি লিমিটেড** বাংলাদেশের একটি ব্যাংক বহির্ভূত আর্থিক সেবাদানকারী কোম্পানি। এটি ২৭ অক্টোবর, ২০১০ সালে অগ্রণী ব্যাংক লিমিটেডের সহযোগী প্রতিষ্ঠান হিসেবে পাবলিক লিমিটেড কোম্পানি (পিএলসি) আকারে প্রতিষ্ঠা পায়। প্রতিষ্ঠানটির প্রধান কার্যালয় ঢাকার দিলকুশায় অবস্থিত।

## ইতিহাস
অগ্রণী এসএমই ফাইন্যান্সিং কোম্পানি লিমিটেড একটি ব্যাংক বহির্ভূত আর্থিক সেবাদানকারী কোম্পানি। নরওয়ে সরকার ও অগ্রণী ব্যাংক লিমিটেডের অর্থায়নে *ক্ষুদ্র ও মাঝারি শিল্প ফাউন্ডেশন*-এর একটি প্রকল্পের উপর ভিত্তি করে এ কোম্পানিটি গড়ে উঠে। পরবর্তীতে অর্থ মন্ত্রণালয়ের আর্থিক প্রতিষ্ঠান বিভাগ এবং অগ্রণী ব্যাংক লিমিটেডের পরিচালনা পর্ষদের সাথে ২৭ ডিসেম্বর, ২০১১-এ একটি চুক্তি স্বাক্ষর করে। অবশ্য ২০১১ সালের ৩১ ডিসেম্বরের আগে এটি অগ্রণী ব্যাংকের ছত্রছায়ায় ছিলো। পরবর্তীতে *ক্ষুদ্র ও মাঝারি শিল্প* প্রজেক্টের আওতায় এ সংস্থাটি প্রায় ১১১ কোটি টাকা ঋণ প্রদান করে। *কোম্পানি আইন, ১৯৯৪* এর উপর ভিত্তি করে এ প্রতিষ্ঠানটি প্রতিষ্ঠিত হয়েছে।

## পরিচালনা
প্রতিষ্ঠানটি ৫ সদস্যের একটি পরিচালনা পর্ষদ দ্বারা পরিচালিত হয়। এছাড়াও একটি নির্বাহী কমিটি, একটি অডিট কমিটি এবং একটি ব্যবস্থাপনা কমিটি দৈনন্দিন কার্যক্রম পরিচলনায় নিয়োজিত রয়েছে। পরিচালনা পর্ষদের বর্তমান চেয়ারম্যান মোঃ মুর্শেদুল কবীর এবং প্রধান নির্বাহী কর্মকর্তা মোঃ রফিকুল ইসলাম।

## শাখা কার্যালয়

এ সংস্থাটির অধীনে ৫৪টি শাখা কার্যালয় আছে।

## সেবাসমূহ
* ক্ষুদ্র এবং মাঝারি শিল্প উন্নয়নে অর্থায়ন
* নারী উদ্যোক্তা ঋণ
* কৃষি প্রক্রিয়াজাতকরণ শিল্পে অর্থায়ন

## সম্মাননা
বাংলাদেশ ব্যাংক কর্তৃক *সম্মাননা স্মারক* প্রদান।

## আরও দেখুন
* বাংলাদেশের আর্থিক সেবাদানকারী কোম্পানির তালিকা

## তথ্যসূত্র

বিষয়শ্রেণী:বাংলাদেশের অর্থনীতি
বিষয়শ্রেণী:বাংলাদেশের আর্থিক সেবাদানকারী কোম্পানি
বিষয়শ্রেণী:২০১০-এ প্রতিষ্ঠিত বাংলাদেশী কোম্পানি
ন্যাশনাল ফরেনসিক ডিএনএ প্রোফাইলিং ল্যাবরেটরি

**ন্যাশনাল ফরেনসিক ডিএনএ প্রোফাইলিং ল্যাবরেটরি** ডিএনএ ল্যাবরেটরি ব্যবস্থাপনা অধিদপ্তরের অধীনস্থ একটি প্রতিষ্ঠান। মূলত নিখোঁজ ব্যক্তি শনাক্ত, পিতৃত্ব ও মাতৃত্ব নির্ধারণ, অপরাধী শনাক্তে গুরুত্বপূর্ণ ভূমিকা পালন করছে এ প্রতিষ্ঠানটি

## ইতিহাস
১৯৯৭ সালের জুন মাসে মহিলা ও শিশু বিষয়ক মন্ত্রণালয় *নারী নির্যাতন প্রতিরোধকল্পে মাল্টি সেক্টরাল প্রোগ্রাম* প্রকল্প গ্রহণ করে। সে প্রকল্পের প্রথম পর্বে নির্যাতিত নারী ও শিশুদের সহযোগিতার স্বার্থে ঢাকা মেডিকেল কলেজে ন্যাশনাল ফরেনসিক ডিএনএ প্রোফাইলিং ল্যাবরেটরি কার্যক্রম শুরু করে। এর অর্থায়ন ও প্রযুক্তিগত দিক দিয়ে সাহায্য করে ড্যানিশ আন্তর্জাতিক উন্নয়ন সহযোগিতা সংস্থা (ড্যানিডা)। পরবর্তীতে ২০১০ সালে কর্মপরিধি বিস্তৃত করে ল্যাবরেটরিকে নিউক্লিয়ার মেডিসিন ভবনে স্থানান্তর করা হয়। ব্যক্তিবিশেষে নমুনা সংগ্রহ, বিশ্লেষণ, নিয়ন্ত্রণ এসবের অংশ হিসেবে *ডিঅক্সিরাইবোনিউক্লিক এসিড (ডিএনএ) আইন, ২০১৪* জারি করে সরকার। সে আইনের বলে ৯ আগস্ট, ২০২০ এ *ডিএনএ ল্যাবরেটরি ব্যবস্থাপনা অধিদপ্তর* গঠিত হয়।সম্প্রতি এ ল্যাবরেটরিকে ৮ জানুয়ারি, ২০২৩-এ ডিএনএ ল্যাবরেটরি ব্যবস্থাপনা অধিদপ্তরের অধীনে আনা হয়।

## গঠন
ব্যবস্থাপনার কার্যক্রম পরিচালনার জন্য ১০ সদস্যের একটি পরিচালনা পর্ষদ গঠন করা হয়। তাঁরা হলেন:
* প্রকল্প পরিচালক: ১ জন
* পরিচালক: ১ জন
* প্রধান বৈজ্ঞানিক কর্মকর্তা: ২ জন
* উপ-পরিচালক: ১ জন
* উর্ধ্বতন বৈজ্ঞানিক কর্মকর্তা: ২ জন
* সহকারী পরিচালক: ১ জন
* বৈজ্ঞানিক কর্মকর্তা: ২ জন

## আরও দেখুন
* মহিলা ও শিশু বিষয়ক মন্ত্রণালয়
* ডিএনএ ল্যাবরেটরি ব্যবস্থাপনা অধিদপ্তর

## তথ্যসূত্র

বিষয়শ্রেণী:বাংলাদেশের সরকারি সংস্থা
বিষয়শ্রেণী:ঢাকা ভিত্তিক সংগঠন
বিষয়শ্রেণী:২০০৬-এ বাংলাদেশে প্রতিষ্ঠিত
বিষয়শ্রেণী:২০০৬-এ প্রতিষ্ঠিত সরকারি সংস্থা
আবু লুবাবা ইবনে আবদ আল-মুঞ্জির

**আবু লুবাবা বিন আব্দুল মুনজির** একজন আনসার সাহাবি ছিলেন আউস গোত্রের বনি উমাইয়া বিন জায়েদ থেকে । নবি মুহাম্মদ স. তাকে বদর ও সুওয়াইকের যুদ্ধে মদীনার খলিফা হিসেবে নিযুক্ত করেছিলেন এবং প্রত্যক্ষদর্শীরা তার সাথে সাক্ষী দিয়েছিলেন। কেউ কেউ বলেছেন, তিনি তাবুক যুদ্ধে পিছে পড়ে যাওয়ায় লজ্জিত হয়েছিলেন এবং তিনি নিজেকে মসজিদে নববির খুঁটির সাথে কয়েকদিন বেঁধে রেখেছিলেন নবি মুহাম্মদ স.নিজ হাতে তার বাঁধন খুলে না দেয়া পর্যন্ত। আর আলী বিন আবি তালিবের খিলাফতে আবু লুবাবা মারা যান।

## জীবনী

 ইতিহাসবিদগণ ও পন্ডিতগণ আবু লুবাবা'র নামে ভিন্নমত পোষণ করেছেন। তাকে রিফাহ বিন আব্দুল মুনজিরের সাথে বিভ্রান্ত করেছেন। তাই ইবনে ইসহাক, আহমদ বিন হাম্বল, ইয়াহয়া বিন মুইন, আবু জারাহ আর-রাজি, মুসলিম বিন হাজ্জাজ বলেছেন যে, আবু লুবাবাহ হলেন রিফাহ।  মুসা বিন উকবা, ইবনে হিশাম, খলিফা বিন খয়্যাত, ইবনে হিশাম আজ-জুহরি বলেছেন, তার নাম বাশির। যারা দাবি করেন যে, তিনি রিফাহ ছিলেন তাদের কথা হল, যারা দ্বিতীয় আকাবার বাইয়াত প্রত্যক্ষ করেছিলেন তিনি তাদের মধ্যে হতে একজন ছিলেন। আর কেউ কেউ বলেছেন যে, তিনি বারো জন অধিনায়কের একজন ছিলেন।

 যখন মুসলমানেরা বদরেরদিনে কুরাইশদের সাথে দেখা করতে বেরিয়েছিল, তখন নবি মুহাম্মদ স. আবু লুবাবাকে তার অনুপস্থিতিতে মদিনার আমির নিযুক্ত করেছিলেন এবং যুদ্ধের পরে তাকে একটি তীর দিয়ে আঘাত করেছিলেন যেন তিনি যুদ্ধে অংশগ্রহণকারীদের মতই একজ ছিলেনন। যেমনিভাবে নবি মুহাম্মদ স. মদিনার খলিফা নিযুক্ত করেছিলেন যখন তনি সুওয়াইকের যুদ্ধে গিয়েছিলেন।

 অতঃপর আবু লুবাবাহ নবি মুহাম্মদ স. এর সাথে তার বিজয়ের সাক্ষ্য দিয়েছিলেন। কেউ কেউ বলেছেন যে, তিনি তাবুকের যুদ্ধে পিছে পড়ে গিয়েছিলেন এবং এতে লজ্জিত হয়েছিলেন। তাই তিনি নিজেকে মসজিদে নববির খুঁটির সাথে কয়েকদিন বেঁধে রেখেছিলেন নবি মুহাম্মদ স. নিজ হাতে তার বাঁধন খুলে না করে দেয়া অব্দি। বিজয়ের দিনে আবু লুবাবাহ বনি আমর বিন আওফ গোত্রের পতাকা বহনকারী ছিলেন।

আবু লুবাবাহ বিন আব্দুল মুনজির আলি বিন আবি তালিবের খিলাফতে মৃত্যুবরণ করেন। কেউ কেউ বলেছেন, ৫০ হিজরির পর মৃত্যুবরণ করেছেন।  আবু লুবাবাহর স্থলাভিষিক্ত হয়েছিল তার ছেড়ে যাওয়া সন্তান, তার মা জয়নাব বিনতে খুজাম বিন খালিদ আল-আউসিয়া, লুবাবাহ, যাকে জায়েদ বিন খাত্তাব বিয়ে করেছিলেন এবং তার মা নুসায়বাহ বিনতে ফুজালা বিন নুমান আল- আউসিয়া। 

## মৃত্যু
রসুল স. এর মৃত্যুর পর তিনি খালিদ বিন ওয়ালিদের সেনাবাহিনীতে যোগদান করেছিলেন এবং মুসাইলিমার সাথে যুদ্ধ করার জন্য ইয়ামামায় ধর্মত্যাগের যুদ্ধে যান। তারপর ইরাক, সিরিয়া, ফিলিস্তিন, মিশর, দামেস্কর বিজয় এবং ইয়ারমুক যুদ্ধে অংশগ্রহণ করেছিলেন। অতঃপর তিনি উসমান বিন আফফানের খিলাফতে আফ্রিকায় (বর্তমানে তিউনিসিয়া ) আসেন এবং ইমাম আলি বিন আবি তালিবের শাসনামলে প্রায় ৮০ বছর বয়সে ম্যারেথ অঞ্চলের পাশে ওয়াদি আল-গিরান নামক স্থানে ইন্তেকাল না করা পর্যন্ত সেখানেই ছিলেন।আর তার মৃতদেহ কাবেস শহরের جبل ابی لبابةআবি লাবাবা পাহাড়ে স্থানান্তরিত করা হয়, যেখানে তার বর্তমান স্থান অবস্থিত। 
## বর্ণনা করা হাদিস

* **বর্ণিত** : নবি মুহাম্মদ  ও উমর বিন খাত্তাব । 
* **তাঁর সূত্রে বর্ণিত** : তাঁর দুই পুত্র, আস-সাইব ও আব্দুর রহমান, আব্দুল্লাহ বিন উমর বিন খাত্তাব। তার পুত্র সালেম বিন আব্দুল্লাহ বিন উমর বিন খাত্তাব। তাঁর গোলাম নাফেহ, আব্দুল্লাহ বিন কা'ব বিন মালিক, আব্দুর রহমান বিন ইয়াজিদ বিন জাবের, উবায়দুল্লাহ বিন আবি ইয়াজিদ আল-মাক্কি  এবং সালমান আল-আগার। 
* **আল-জারহ ওয়াত-তাদিল** : আল- বুখারী , মুসলিম, আবু দাউদ এবং মুহাম্মদ বিন মাজাহ তাঁর কাছে বর্ণনা করেছেন। 

## তথ্যসূত্র

বিষয়শ্রেণী:হাদিস বর্ণনাকারী সাহাবা
মোহ

**মোহ** () হলো সংস্কৃত শব্দ যার অর্থ মায়া বা বিভ্রম। এটি হিন্দু ও বৌদ্ধ ধর্মের অজ্ঞতার ধারণা যা সত্যের উপলব্ধিকে বাধা দেয়। 

যোগ দর্শন এবং হঠযোগ প্রদীপিকা মোহকে বিভ্রম হিসাবে বর্ণনা করা হয়েছে যা মনকে মেঘ করে দেয়। এটাকে মিথ্যা সাক্ষ্য দেওয়ার অন্যতম কারণ হিসেবে উল্লেখ করা হয়েছে। এটি ষড়রিপুর মধ্যে একটি।

## সাহিত্য
মনুস্মৃতির মতো ধর্মশাস্ত্র সাহিত্যে শব্দটি ব্যবহৃত হয়। বিষ্ণুপুরাণ অনুসারে মোহ বলতে "মূর্খতা" বোঝায় এবং মানসিক ধরনের আধ্যাত্মিক ব্যথার একটি প্রকারের প্রতিনিধিত্ব করে। তদনুসারে, "জ্ঞানী ব্যক্তি তিন প্রকার জাগতিক যন্ত্রণা, বা মানসিক ও শারীরিক দুঃখ এবং অনুরূপ অনুসন্ধান করে এবং প্রকৃত জ্ঞান অর্জন করে এবং মানব বস্তু থেকে বিচ্ছিন্নতা অর্জন করে, চূড়ান্ত বিলুপ্তি লাভ করে। সৌরপুরাণ অনুসারে মোহ পাঁচটি অবিদ্যার মধ্যে একটিকে বোঝায়। 

মোহ "বিভ্রান্তকারী শত্রুদের" বোঝায় এবং কাক্ষপুততন্ত্র অনুসারে, বিভিন্ন সিদ্ধি এর একটিকে প্রতিনিধিত্ব করে। কুব্জিকমত-তন্ত্র অনুসারে মোহ বহ্নির দেহ থেকে জন্মগ্রহণকারী আটটি মাতৃগুলির মধ্যে তৃতীয়। মোহ সহ এই আটটি উপ-প্রকাশ মানসিক স্বভাব বা আবেগের প্রতীক এবং মুক্ত জ্ঞান অর্জনে বাধা হিসাবে বিবেচিত হয়। তাদের সভাপতিত্ব করেন ভৈরব উন্মত্ত।

## আরও দেখুন
* অবিদ্যা
* মায়া

## তথ্যসূত্র

বিষয়শ্রেণী:হিন্দু দার্শনিক ধারণা
বিষয়শ্রেণী:সংস্কৃত শব্দ ও বাক্যাংশ
সঙ্গীতা বাসফোর

**সঙ্গীতা বাসফোর** (জন্ম ১২ই জুলাই ১৯৯৬) হলেন একজন ভারতীয় মহিলা আন্তর্জাতিক ফুটবলার। তিনি ভারতীয় মহিলা জাতীয় ফুটবল দলের একজন সদস্য। তিনি ভারতীয় মহিলা লিগে বর্তমানে এসএসবি মহিলা এফসিতে খেলেন। তিনি মূলত মিডফিল্ডার অবস্থানে খেলেন।

## ক্লাব জীবন

### পশ্চিমবঙ্গ
রাইজিং স্টুডেন্ট ক্লাবে যাওয়ার আগে সঙ্গীতা পশ্চিমবঙ্গ রাজ্য দলের হয়ে খেলেছিলেন।

### রাইজিং স্টুডেন্ট ক্লাব
২০১৬ সালে, ওড়িশা ভিত্তিক ইন্ডিয়ান উইমেনস লিগের একটি দল রাইজিং স্টুডেন্ট ক্লাবের জন্য সঙ্গীতা স্বাক্ষর করেন।

### এসএসবি মহিলা এফসি
২০১৮ সালে, সঙ্গীতা এসএসবি উইমেনস এফসি-তে স্বাক্ষর করেন। ২০১৮-১৯ ইন্ডিয়ান উইমেনস লিগে, এসএসবি উইমেনস সেমি-ফাইনালের জন্য যোগ্যতা অর্জন করেছিল হ্যান্স উইমেন এফসিকে ২-০ গোলে হারানোর মাধ্যমে, সঙ্গীতা একটি দুর্দান্ত গোল করেছিলেন। এরপর সেমিফাইনালে সেতু এফসি- এর কাছে ৮-১ গোলের বড় ব্যবধানে হেরে যান তাঁরা। সঙ্গীতা এই মরশুমের শেষে ৩টি গোল করেন।

## আন্তর্জাতিক ফুটবল জীবন
সঙ্গীতা ১৭ বছর বয়সে ভারতের জাতীয় মহিলা অনুর্ধ্ব ১৯ দলের জন্য নির্বাচিত হন। ২০১৬ সালের গ্রীষ্মকালীন অলিম্পিক টুর্নামেন্টের জন্য ১৯ বছর বয়সী সঙ্গীতাকে ভারতীয় জাতীয় দলে ডাকা হয়েছিল। সঙ্গীতা ২০১৯ সালের সাফ মহিলা চ্যাম্পিয়নশিপে তাঁদের গ্রুপ পর্বের ম্যাচে শ্রীলঙ্কার বিরুদ্ধে তাঁর প্রথম আন্তর্জাতিক গোলটি করেছিলেন, খেলাটি ২০১৯ সালের ১৭ই মার্চ তারিখে অনুষ্ঠিত হয়েছিল। সঙ্গীতা ২০১৯ তুর্কি মহিলা কাপে উজবেকিস্তানের বিরুদ্ধে জাতীয় দলের অধিনায়কও ছিলেন। এই খেলাটি তাঁরা ০-১ ফলাফলে হেরে গিয়েছিলেন।

## আন্তর্জাতিক গোল

## সম্মান
**ভারত**

* সাফ নারী চ্যাম্পিয়নশিপ : ২০১৬, ২০১৯
* দক্ষিণ এশীয় গেমসের স্বর্ণপদক: ২০১৬, ২০১৯

**রাইজিং স্টুডেন্টস ক্লাব**

* ভারতীয় মহিলা লিগ : ২০১৭-১৮

**এসএসবি মহিলা**

* কলকাতা মহিলা ফুটবল লিগ : ২০১৯–২০

## তথ্যসূত্র

## বহিঃসংযোগ

* অল ইন্ডিয়া ফুটবল অ্যাসোসিয়েশনে সঙ্গীতা বাসফোর

বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:ভারতীয় মহিলা লিগের খেলোয়াড়
বিষয়শ্রেণী:দক্ষিণ এশীয় গেমসে ফুটবলে পদক বিজয়ী
বিষয়শ্রেণী:দক্ষিণ এশীয় গেমসে স্বর্ণপদক বিজয়ী ভারতীয়
বিষয়শ্রেণী:নারী ফুটবল মধ্যমাঠের খেলোয়াড়
বিষয়শ্রেণী:ভারতের আন্তর্জাতিক নারী ফুটবলার
বিষয়শ্রেণী:পশ্চিমবঙ্গের ফুটবলার
বিষয়শ্রেণী:পশ্চিমবঙ্গের নারী ক্রীড়াবিদ
বিষয়শ্রেণী:নদিয়া জেলার ব্যক্তি
বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী ফুটবলার
বিষয়শ্রেণী:২০২২ এশিয়ান গেমসের ফুটবলার
বিষয়শ্রেণী:এশিয়ান গেমসে ভারতের প্রতিযোগী
বিষয়শ্রেণী:২১শ শতাব্দীর ভারতীয় নারী ক্রীড়াবিদ
বিষয়শ্রেণী:২০২৬ এএফসি নারী এশিয়ান কাপ
বিষয়শ্রেণী:২০২৬ এএফসি নারী এশিয়ান কাপের খেলোয়াড়
মাৎসর্য

**মাৎসর্য** () সংস্কৃত শব্দ, যার অর্থ হিংসা বা ঈর্ষা। এটিকে সংজ্ঞায়িত করা হয় নিজের সম্পত্তি এবং অন্যান্য বস্তুগত বস্তু উপভোগ করতে অক্ষম, সেগুলিকে আঁকড়ে থাকা এবং তাদের সাথে অংশ নিতে বা অন্যদের সাথে ভাগ করতে অনিচ্ছুক হওয়া। মাৎসর্য ষড়রিপুগুলোর মধ্যে একটি।

## সাহিত্য
বিষ্ণুপুরাণ অনুসারে, মাৎসর্য বলতে হিংসা বোঝায় এবং মানসিক প্রকারের আধ্যাত্মিক ব্যথার একটি প্রকারের প্রতিনিধিত্ব করে। তদনুসারে, "জ্ঞানী ব্যক্তি তিন প্রকারের জাগতিক যন্ত্রণা, বা মানসিক ও শারীরিক দুঃখ এবং অনুরূপ অনুসন্ধান করে এবং প্রকৃত জ্ঞান অর্জন করে এবং মানব বস্তু থেকে বিচ্ছিন্নতা অর্জন করে, চূড়ান্ত বিলুপ্তি লাভ করে। অষ্টঙ্গহর্মদায়সংহিতার ৪.২৫ শ্লোক অনুসারে, মাৎসর্য বলতে বোঝায় "হিংসার প্ররোচনা"।

## তথ্যসূত্র

### উৎস
* Guenther, Herbert V. &  Leslie S. Kawamura (1975), *Mind in Buddhist Psychology: A Translation of Ye-shes rgyal-mtshan's "The Necklace of Clear Understanding"*. Dharma Publishing. Kindle Edition.
* Kunsang, Erik Pema (translator) (2004). *Gateway to Knowledge, Vol. 1*. North Atlantic Books.

## বহিঃসংযোগ
* Mātsarya (Envy) By Śrīla Bhaktivinoda
* Definition of macchariya, Nina van Gorkom

বিষয়শ্রেণী:হিন্দু দার্শনিক ধারণা
বিষয়শ্রেণী:বৌদ্ধ দার্শনিক ধারণা
বিষয়শ্রেণী:সংস্কৃত শব্দ ও বাক্যাংশ
বাজিদোর কাহোত

**বাজিদোর কাহোত** হল ইন্দোনেশিয়ার একটি সুদানিজ নৃত্য যা কেতুক তিলু ও জাইপোংগান নৃত্যের অংগ সঞ্চালনাকে একত্রিত করে রচিত। বাজিদোর কাহোত নৃত্যের একটি আলাদা বৈশিষ্ট্য আছে। বাজিদোর কাহোত নাচে জাইপোংগান ও ট্যাপ তিলু নৃত্যের মতো কাঁধের নড়াচড়া অন্তর্ভুক্ত নেই। বাজিদোর কাহোত নাচে নিতম্ব, বাহু, কাঁধ, মাথা এবং হাতের গতিশীল নড়াচড়া বা অঙ্গ সঞ্চালনা আছে। এই নৃত্যের মধ্যে বিভিন্ন পদ সঞ্চালনাও যুক্ত রয়েছে। নর্তকরা সাধারণ সুদানিজ কেবায়া পরেন। প্রত্যেক শিল্পীর দৈহিক গড়নের সাথে মানানসই করে কেবায়া তৈরি করা হয় এবং পরিবেশনকারীদের পরিধেয় জামাকাপড় উজ্জ্বল রঙের হয়। অতিরিক্ত আনুষাঙ্গিক পোশাক হিসাবে গলার স্কার্ফ পরা হয় এবং আনুষাঙ্গিক বস্তু হিসাবে শিল্পীর হাতে একটি হাতপাখা থাকে। নৃত্যশিল্পীরা সুদৃশ্য অঙ্গ সঞ্চালনার মাধ্যমে বিভিন্ন আকার সমূহ তৈরি করে ও নৃত্য পরিবেশন করে। বাজিদোর কাহোতের প্রতিটি নৃত্য পরিবেশনায় প্রচলিতভাবে একটি সাধারণ ড্রাম বা ঢোলক বাজানো হয় যা পাসুন্দনের ভূমি থেকে আনা হয়। এছাড়াও, নাচের সময় বালিনিজ গামেলান সঙ্গীত গাওয়া হয়। বাজিদোর কাহোত নৃত্যটি প্রধানত তরুণ মহিলাদের দ্বারা সঞ্চালিত ও পরিবেশিত হয়। নৃত্য পরিবেশনায় সাধারণত চার থেকে আটজন নৃত্যশিল্পী অংশগ্রহণ করেন।
বাজিদোর কাহোত নৃত্যশৈলীর উৎপত্তির ইতিহাস খুব একটা পুরানো নয়। সম্ভবত ২০০০ সালের দিকে এই নৃত্যশৈলীর উদ্ভব হয়। আনুমানিক সেইসময় থেকেই ইন্দোনেশিয়াতে এই নৃত্যের পরিবেশনা ও প্রচার শুরু হয়। 

## তথ্যসূত্র

বিষয়শ্রেণী:ইন্দোনেশিয় লোকনৃত্য
মাওলিদ আল-বারজানজি

**মাওলিদ আল-বারজানজি** (  ) হলো জাফর ইবন্ হাসান আল-বারজানজি কর্তৃক ইসলামের নবি মুহাম্মদের প্রশংসায় লেখা একটি জনপ্রিয় বই।  বইটির সম্পূর্ণ শিরোনাম হলো - *ইকদুল  জাওহার ফি মাওলিদিন নাবিয়্যিল আজহার* (عقد الْجَوهر في مَولِد الْنَبِي الْأزهَر;)।  এটি আরবি আঞ্চলিক ভাষায় লেখা।

## মাওলিদ
গ্রন্থটি বিশ্বজুড়ে সুন্নি মুসলমানদের দ্বারা ব্যাপকভাবে পড়া হয়। এর মধ্যে উল্লেখযোগ্য যেমন - দক্ষিণ পূর্ব এশিয়া, পূর্ব আফ্রিকা এবং দক্ষিণ আফ্রিকায়। বারজানজি শব্দটি *[[ঈদে মিলাদুন্নবী|মওলিদ]]* শব্দের সমার্থক, যা ইসলামের নবি মুহাম্মাদের স্মরণে নিবেদিত। এটিতে তার সম্পর্কে ধারণা এবং জন্ম-বৃত্তান্ত, তার জীবনের অলৌকিক উল্লেখযোগ্য ঘটনাবলি এবং স্বভাব চরিত্র সম্পর্কে কাব্যিক বর্ণনায় উপস্থাপন করা হয়েছে।

মুহাম্মাদের জন্মের স্মরণে রচনাটির একটি কেন্দ্রীয় অবস্থান রয়েছে যা হিজরি মাস রবিউল আউয়াল এর ১২ তম দিনে হয়েছিল।

## পণ্ডিতদের মন্তব্য
লেখকের বংশধর, জাফর ইবনে ইসমাঈল আল-বারজানজি (মৃত্যু ১৩১৭ হি / ১৮৯৯ খ্রিস্টাব্দ) এর মতো পণ্ডিতরা রচনাটির উপর মন্তব্য করেছেন। অন্যান্য বিশিষ্ট ভাষ্যকাররা হলেন মুহাম্মাদ 'উলেশ (মৃত্যু ১২৯৯ হি/১৮৮১ খ্রিস্টাব্দ), মিশরের মালিকদের সর্বোচ্চ বিচারিক কর্তৃপক্ষ (মুফতি) এবং সুন্দানি পণ্ডিত, মুহাম্মদ নাওয়াভি আল-বানতানি (মৃত্যু ১৩১৬ হি/১৮৯৮ সিই), যিনি শাফেয়ী আইনবিদ ও সুফি ছিলেন এবং মক্কায় বসতি স্থাপন করেন। নিম্নে গ্রন্থটির কয়েকটি ব্যাখ্যা-রচনার শিরোনাম উল্লেখ করা হলো :

* আল-বারজানজি, *আল-কাওকাব আল-আনওয়ার 'আলা' ইকদ আল-জওহার ফি মওলিদ আল-নবী আল-আজহার;*
* 'উল্যাশ, *আল-ক্বাউল আল-মুঞ্জি 'আলা মাওলিদ আল-বারজানজি;*
* আল-বানতানি, *মাদারিজ আল-সু'উদ ইলা ইকতিসা' আল-বুরুদ।*

## জনপ্রিয় পঙক্তি
বিশ্বজুড়ে নবি মুহাম্মাদের স্মরণে  মা'ওলিদে-এর সমাবেশে পঠিত জনপ্রিয় সেই অন্তিমি নিম্নরুপ :

عَطِّرِ ٱللّٰهُمَّ قَبْرَہُ ٱلْكَرِيمْ ، بِعَرْفٍ شَذِيٍّ مِنْ صَلاَةٍ وَتَسْلِيْم
ٱللّٰهُمَّ صَلِّ وَسَلِّمْ وَبَارِكْ عَلَيْهِ وَعَلَى آلِهِ



*'আততির আল্লাহুম্মা কাবরাহুল কারীম/বি-আরফিন শাজিয়্যিন মিন সালাতিন ওয়া-তাসলিম* *আল্লাহুম্মা সাল্লি ওয়া-সাল্লিম ওয়া-বারিক আলাইহি ওয়া-আলা আলিহি ।*


## মাওলিদ আল-বারজানজির বিষয়বস্তু
মাওলিদ আল-বারজানজির বিষয়বস্তু নিম্নরূপ (যা ইংরেজিতে অনূদিত বই থেকে নেওয়া)  :

# নবীর বংশ;
# তার জন্মের আগে;
# পূর্বপ্রাকৃতিক ঘটনা;
# তার শৈশব;
# আবদুল মুতালিব এবং আবু তালিব;
# প্রাপ্তবয়স্কতা;
# তার বিয়ে;
# একটি বিরোধ নিষ্পত্তি;
# নবুওয়াতের সূচনা:
# প্রথম বিশ্বাসীদের;
# দুঃখের বছর;
# শবে মেরাজ, 
# উপজাতিদের কাছে নিজেকে উপস্থাপন;
# দেশত্যাগ;
# গুহা;
# সুরাকা;
# উম্মে মাবাদের গল্প;
# মদিনা;
# তার অভ্যন্তরীণ এবং বাহ্যিক পরিপূর্ণতা ও সৌন্দর্য্য;
# নবুওয়াতের সীলমোহর;
# দরিদ্রদের জন্য তার ভালবাসা;
# সমাপ্তি প্রার্থনা

## তথ্যসূত্র

* 

বিষয়শ্রেণী:ইসলামি সাহিত্য